Guna Duit Moratarium Beli ‘Gelang Getah’ Untuk Anak & Isteri, Lelaki Sebak Bila Anak-anak Perempuan Peluk & Cium

Sebagai ketua keluarga, seseorang lelaki yang bergelar suami dan ayah mempunyai tanggungjawab yang sangat besar dalam memberi dan menyediakan segala keperluan untuk isteri dan juga anak-anak.

Sabda Rasulullah SAW: “Sebaik-baik dinar (wang atau harta) yang dinafkahkan seseorang ialah dinar yang dinafkahkan untuk keluarganya, dan dinar yang dinafkahkan untuk ternakan tunggangannya (kenderaan) yang digunakan di jalan ALLAH dan dinar yang dinafkahkan untuk para sahabatnya yang berjuang di jalan ALLAH.” (Riwayat Muslim, At-Tirmizi, Ibnu Majah & Ahmad)

Berdasarkan hadis itu, jelas menunjukkan seseorang muslim mendapat pahala yang lebih besar apabila memberi nafkah kepada ahli keluarganya berbanding dengan membelanjakan hartanya kepada orang lain.

Setiap suami dan bapa hendaklah memberikan komitmen dan bijak melaksanakan tanggungjawabnya. Nafkah tidak bersifat mutlak kerana kemampuan setiap orang tidak sama.

Keutamaan nafkah adalah untuk memastikan kebajikan dan keselesaan setiap ahli keluarga bukan kemewahan atau pembaziran yang melampau.

Duit moratarium, aku dah niat, nak belikan “gelang getah” untuk anak-anak dara aku. Dari bulan April hari tu lagi aku dah bagitahu orang rumah,

“Yang, abang teringin nak belikan budak-budak ni ” gelang getahlah”. Kesian, diaorang tak pernah merasa pakai “gelang getah” lagi.

Sebagai ayah, bila aku tengok diaorang togel je kat tangan, aku rasa bersalah. Kurangnya adalah seurat besar gelang getah pun jadiklah.

BAWA MASUK KEDAI BARANG KEMAS

Jadinya, tadi, aku ajaklah orang rumah dengan budak-budak jalan-jalan. Konon. Padahal aku hala ke kedai jual “gelang getah’. Bila sampai, orang rumah pun dah besarkan mata.

Aku sengih kambing.

Bila masuk kedai, budak-budak bersorak,

“Ayah nak belikan kami gelang ke yah. Uiyooo seronoknya yah.”

“Kita nak yang tu yah,” kata Qaisara.

Ecya nak ni. Keena je senang, dia tunggu je.

Ragam, 3 anak dara aku yang makin membesar.

ADEGAN PENUH SENTIMENTAL

Bila gelang dah terlekat di tangan, ketiga- ketiganya peluk aku, siap cium. Pekerja di kedai dan pelanggan yang lain menyaksikan adegan penuh sentimental itu.

“Ayah tak banyak duit. Ayah dapat belikan yang kecik ni je ye. Kalau ayah ada banyak duit, ayah belikan yang besar sikit. Korang suka tak?”

“Suka yah. Terima kasih.”

Serentak suara ketiga anak dara aku menjawab. Aku sebak di dada bila mereka nampak ketara gembiranya siap terus pakai. Tangan masing-masing dah rupa tangan patah. Kekok bila ada “gelang getah” di tangan.

Kesiannya anak-anak dara aku. Salah aku sebab tak belikan untuk mereka dahulu lagi.

BELIKAN RANTAI TANGAN UNTUK ISTERI

Orang rumah senyum tengok anak-anaknya.

Aku tanya,

“Ayang nak tak? Carilah satu yang lebih kurang macam bebudak punya. Abang takdelah banyak bajet, tapi kalau kena harga, abang belikan. Nak tak?”

Terus bercahaya matanya. Orang rumah pun jarang aku belikan. Silap aku, sebagai seorang suami yang tak memahami psikologi wanita.

“Abang biar betul. Cukup ke duit? Tak payahlah. Belikan je untuk budak cukup. Orang takde tak apa.”

Orang rumah aku, memang tak menyusahkan. Aku nak belikan, dia tetap begitulah soalannya.

“Dik, kau carikan untuk akak ni satu, yang designnya sama dengan budak-budak, yang harganya sama macam budak-budak punya.”

“Baik bang”.

Laju budak tu buat kerja, tau-tau di tangan orang rumah, terpasang seutas gelang getah baru. Aku suka tengoknya. Suka tengok dia senyum. Senyum bahagia sebab tak sangka kot aku belikan seutas untuk dia.

Inilah kisah seorang ayah dan suami yang berwajah bengis. Petang ini dia kalah dengan anak dara dan isterinya. Jauh di hatinya,

“Kalau aku mati, taklah aku ralat sebab tak belikan untuk diaorang seutas gelang getah yang mungkin jadi kenangan abadi sepanjang usia mereka di dunia ini.”

SEBAK HATI SEORANG AYAH

Sebak dada aku bila tengok kebahagiaan yang terpancar di wajah mereka berempat petang ini. Semoga rezekiku melimpah ruah.

“Ayah, bole tey titey patai gelang ni masey tido nanti? Keney butak tey ayah?”.

“Pakailah Cya, Ecya sukey tan pakai tu?”

Kami pun berpelukan. Bahagia.

Begitulah antara caranya seorang suami dan ayah membahagiakan isteri dan anak-anak perempuannya. Sesungguhnya tiada yang membahagiakan apabila dapat membahagiakan insan-insan yang tercinta.

Melihat insan-insan tersayang tersenyum gembira, ia umpama vitamin pengubat jiwa.


Bergaya Dengan Pleated Skirt & Pant Memang Cantik Tapi Bukan Mudah Untuk Jaga

Sudah menjadi trend terkini hijabi membeli busana dengan rekaan pleats seperti seluar, dress ataupun skirt. Gaya ini memang semakin digilai untuk di suai padankan dengan busana lain agar tampil lebih effortlessly stylish.

Namun begitu, busana yang mempunyai rekaan begini amat sukar untuk dijaga. Malah teksturnya mudah berubah setelah dicuci dan hasilnya memang tidak sesempurna ketika pertama kali membelinya. Memang sakit hati dan terasa seperti membazir dan mahu membuang terus pakaian begini.

Hijabi yang gemar rekaan yang tengah trending ini usah risau atau panik kerana admin mahu kongsi cara penjagaan pakaian yang berunsurkan rekaan pleated. Cuba lakukan beberapa langkah di bawah ini.

Cara paling mudah untuk merapikan dengan kemas pakaian pleated adalah dengan cara cucian dry cleaning. Dengan dry clean, risiko lipatan baju rosak kerana terkena air, proses mencuci dan menggosok dapat dielakkan. Ataupun jika rajin cara untuk mengembalikan kedutan adalah dengan cara merendamnya dalam air yang diletakkan pencuci. Jangan sesekali  merenyok, sebaliknya cukup sekadar membilas dengan berhati-hati. Elakkan juga dijemur terlalu lama di bawah sinaran matahari, terus angkat sebaik kering supaya tidak merubah tekstur pleats.

Sebaiknya gunakan steamer untuk merapikan baju pleats setelah dicuci. Lebih-lebih lagi sekiranya pleats adalah dari jenis fabrik sifon atau satin. Tetapi jika mempunyai seterika biasa, cara menggosoknya adalah dengan gerakan searah agar tidak mengganggu bentuk lipatan. Dan kalau ada sisi yang lipatannya terlepas (rata), bentuk kembali secara manual dengan menggosok mengikuti bentuk pleats lainnya.

Jangan menyimpan baju pleats dengan cara dilipat dan diletakkan bersama lipatan baju lain kerana akan menyebabkan kedut dan lipatannya rosak. Gantung saja dengan hanger, simpan dalam almari yang bersih dan beri jarak antara baju pleats dengan lainnya untuk mencegah  kedutan.

EKSTRA TIP:

NOTA: [su_highlight background=”#99b0ff”]Teruskan menyusun pleat di atas papan seterika secara sistematik. Gosok ikut rentak untuk kembalikan bentuk asal susunan pleated.[/su_highlight]

A post shared by Noor Neelofa Mohd Noor (@neelofa) on Sep 29, 2017 at 9:45pm PDT

SUMBER: theworkedit.com & pinterest


Penjelasan Hadis Palsu Mengenai Bulan Rejab, Ulama’ Menyatakan…

Setiap kali masuknya awal bulan Islam, maka akan tersebarlah hadis-hadis yang menceritakan akan kelebihan bulan tersebut. Ia sentiasa disebut atau disebarkan oleh sebahagian masyarakat kita pada hari ini.

Bulan Rejab merupakan salah satu bulan yang mulia dan ia termasuk di dalam bulan-bulan Haram sebagaimana yang dinyatakan oleh Rasulullah SAW.

Apakah terdapat kelebihan atau amalan tertentu (khusus) dalam Bulan Rejab berdasarkan pendapat para ulama’?

Di sini dinyatakan beberapa pendapat para ulamak berkaitan kelebihan bulan Rejab, antaranya ialah:

*Al-Hafiz Ibn Hajar berkata: “Tidak ada disebut di dalam hadith yang sahih (yang boleh dibuat hujjah) akan kelebihan bulan Rejab, berpuasa padanya, berpuasa daripadanya disebabkan sesuatu perkara yang tertentu dan solat yang khusus”. [Tabyin al-‘Ajab, 9]

*Imam Ibn al-Qayyim mengatakan: “Setiap hadith yang menyebut berkaitan puasa di bulan Rejab dan solat pada malam-malam tertentu di dalam bulan tersebut adalah satu pendustaan yang direka”. [al-Manar al-Munif, 96]

*Imam al-Syaukani pula berkata: “Tidak ada disebut berkaitan amalan pada bulan Rejab secara khusus di dalam sunnah yang sahih, juga yang hasan dan juga yang dhaif (dhaif ringan). Bahkan, kesemua yang diriwayatkan berkaitannya secara khusus adalah palsu lagi dusta dan teramat dhaif”. [al-Sail al-Jarrar, 297]

*Imam Ibn Rejab berkata: “Tidak ada yang sahih pada kelebihan berpuasa di bulan Rejab yang khusus daripada Nabi SAW dan juga tidak ada yang khusus daripada sahabat Baginda SAW”. [Faidh al-Qadhir, 4:210]

Setelah dilihat dan menekuni pendapat para ulamak dalam masalah ini, cenderung untuk mengatakan bahawa bulan Rejab tidak mempunyai apa-apa kelebihan yang khusus daripada hadis-hadis yang sahih seperti amal ibadat tertentu.

Walaupun begitu, ini tidak menghalang seseorang itu untuk melaksanakan amalan seperti berpuasa, solat sunat, bersedeqah dan lain-lain lagi dengan syarat tidak beri’tiqad (mempercayai) bahawa amalan ini mempunyai kelebihan-kelebihan yang khusus atau tertentu. Ini kerana, bulan Rejab termasuk di dalam bulan-bulan haram yang mana diketahui akan kelebihan bulan-bulan haram berbanding bulan-bulan yang lain.

Apakah status hadis ini?

مَنْ يُبَارِك الـنَّاسَ بِهَذَا الشَّهْرِ الفَضِيْلِ – يَعْنِي رَجَب – تَحْرُم عَلَيْهِ النَّار

Maksudnya: “Barangsiapa yang memberitahu akan kemasukan bulan (1 Rejab) yang mulia ini kepada orang lain, maka haram baginya api neraka.”

Allah SWT juga berfirman berkaitan bulan Haram ini di dalam surah al-Taubah:

Firman Allah SWT:
إنَّ عِدَّةَ الشُّهُورِ عِندَ اللَّـهِ اثْنَا عَشَرَ شَهْرًا فِي كِتَابِ اللَّـهِ يَوْمَ خَلَقَ السَّمَاوَاتِ وَالْأَرْضَ مِنْهَا أَرْبَعَةٌ حُرُمٌ ۚ ذَٰلِكَ الدِّينُ الْقَيِّمُ ۚ فَلَا تَظْلِمُوا فِيهِنَّ أَنفُسَكُمْ ۚ وَقَاتِلُوا الْمُشْرِكِينَ كَافَّةً كَمَا يُقَاتِلُونَكُمْ كَافَّةً ۚ وَاعْلَمُوا أَنَّ اللَّـهَ مَعَ الْمُتَّقِينَ [al-Taubah:36]

Maksudnya: “Sesungguhnya bilangan bulan-bulan di sisi (hukum) Allah ialah dua belas bulan, (yang telah ditetapkan) dalam Kitab Allah semasa Ia menciptakan langit dan bumi, di antaranya empat bulan yang dihormati. Ketetapan yang demikian itu ialah ugama yang betul lurus, maka janganlah kamu menganiaya diri kamu dalam bulan-bulan yang dihormati itu (dengan melanggar laranganNya); dan perangilah kaum kafir musyrik seluruhnya sebagaimana mereka memerangi kamu seluruhnya; dan ketahuilah sesungguhnya Allah beserta orang-orang yang bertaqwa”.

Di antara kelebihan yang terdapat di dalam bulan Haram ini ada disebutkan oleh al-Hafiz Ibn Kathir di dalam tafsirnya, yang mana beliau telah menukilkan pendapat daripada Ibn Abbas RA yang menyatakan bahawa setiap kezaliman yang dilakukan di dalam bulan-bulan Haram ini, dosanya adalah lebih besar berbanding bulan-bulan yang lain. Begitu juga, amal soleh yang dilakukan di dalam bulan Haram ini adalah lebih besar (pahala) berbanding bulan-bulan yang lain. [Tafsir Ibn Kathir, 4:130]

Berdasarkan soalan di atas, hadis di atas adalah palsu dan tidak diketahui asalnya daripada kitab-kitab hadis yang muktabar. Ini merupakan salah satu pendustaan yang direka dan disandarkan di atas nama Nabi SAW. Bahkan, hadis ini juga turut digunakan pada bulan-bulan Islam yang lain seperti Zulhijjah, Sya’ban, Ramadhan, Muharram dan sebagainya.

Kesemua hadis yang menceritakan tentang kelebihan memberitahu akan kemasukan awal bulan-bulan Islam ini adalah palsu. Justeru itu, penyebaran hadis ini perlu dihentikan dengan serta-merta sama ada melalui meja-meja penceramah dan juga media sosial serta ia tidak boleh lagi disebarkan melainkan untuk menyatakan akan kepalsuannya.

Hukum Meriwayatkan Hadis Palsu

Para ulama menyatakan bahawa tidak dibolehkan atau haram bagi kita meriwayatkan hadis palsu apabila diketahui akan keadaannya (palsu) melainkan bagi menjelaskan akan kepalsuannya. Ini merupakan pendapat Imam Ibn Salah, Imam al-Nawawi, al-Suyuthi dan ramai lagi termasuk ulama-ulama hadith masa kini. Hukum ini terbina berdasarkan kepada hadith-hadith yang menceritakan berkaitan larangan keras Rasulullah SAW terhadap pendustaan di atas nama Baginda SAW.

Antara hadis tersebut adalah seperti berikut:

Nabi SAW bersabda:

مَنْ كَذَبَ عَلَيَّ فَلْيَتَبَوَّأْ مَقْعَدَهُ مِنَ النَّارِ

Maksudnya: “Barangsiapa yang berdusta di atas namaku, maka siaplah tempatnya di dalam neraka.” [Riwayat al-Bukhari (107)]

Nabi SAW bersabda:

مَنْ يَقُلْ عَلَيَّ مَا لَمْ أَقُلْ فَلْيَتَبَوَّأْ مَقْعَدَهُ مِنَ النَّارِ

Maksudnya: “Barangsiapa yang berkata di atas namaku yang mana aku tidak perah mengucapkannya maka siaplah tempatnya di dalam neraka.” [Riwayat al-Bukhari (109)]

Nabi SAW bersabda:

وَمَنْ كَذَبَ عَلَيَّ مُتَعَمِّدًا فَلْيَتَبَوَّأْ مَقْعَدَهُ مِنَ النَّارِ

Maksudnya: “Barangsiapa yang berdusta di atas namaku dengan sengaja maka siaplah tempatnya di dalam neraka.” [Riwayat al-Bukhari (110)]

Nabi SAW bersabda:

لاَ تَكْذِبُوا عَلَيَّ، فَإِنَّهُ مَنْ كَذَبَ عَلَيَّ فَلْيَلِجِ النَّارَ

Maksudnya: “Janganlah kamu berdusta di atas namaku, kerana ia iaitu yang berdusta di atas namaku tempatnya adalah neraka.” [Riwayat al-Bukhari (106) dan Muslim (1)]

Nabi SAW bersabda:

مَنْ حَدَّثَ عَنِّي بِحَدِيْثٍ يُرَىْ أَنَّهُ كَذِبٌ فَهُوَ أَحَدُ الْكَاذِبِيْنَ

Maksudnya: “Sesiapa yang menyampaikan daripadaku sesuatu hadith yang pada sangkaannya adalah dusta maka dia adalah termasuk dalam kalangan pendusta.” [Lihat: Muqaddimah Sahih Muslim]

Tanggungjawab Dan Peranan Kita

Sebagai seorang mukmin yang cinta kepada Rasulullah SAW seharusnya bagi kita menjaga nama dan diri Rasulullah SAW daripada dicemari dengan pendustaan dan pemalsuan golongan yang tidak bertanggungjawab. Ini merupakan bukti dan tanda cinta serta kasih kita kepada Rasulullah SAW sebagaimana di dalam sebuah hadis:

Sabda Nabi SAW:

لاَ يُؤْمِنُ أَحَدُكُمْ، حَتَّى أَكُونَ أَحَبَّ إِلَيْهِ مِنْ وَالِدِهِ وَوَلَدِهِ وَالنَّاسِ أَجْمَعِينَ

Maksudnya: “Tidak sempurna iman seseorang kamu sehingga dia kasih kepadaku lebih daripada dia kasih kepada ibubapanya, anakya dan manusia keseluruhannya.” [Riwayat al-Bukhari (15)]

Di samping itu juga, menjadi kewajipan kita semua sebelum membaca, menulis, mengajar, menyampaikan atau menyebarkan sesebuah hadis Nabi SAW, ia perlulah dikenalpasti terlebih dahulu akan sumber dan status (hukum) hadith tersebut. Ini kerana, bimbang dengan tidak menyatakan sumber dan hukum hadith tersebut, akan menyebabkan kita termasuk ke dalam ancaman Nabi SAW. Dengan cara ini, ia akan menjaga kesucian agama ini dan juga daripada penyelewengan golongan-golongan yang ingin menghancurkan Islam.

Kesimpulan

Kesimpulannya, hadis palsu merupakan peringkat hadis dhaif yang paling buruk sebagaimana yang telah disebutkan oleh Imam Ibn Salah:

اعْلَمْ أَنَّ الْحَدِيثَ الْمَوْضُوعَ شَرُّ الْأَحَادِيثِ الضَّعِيفَةِ

Maksudnya: “Ketahuilah olehmu bahawa sesungguhnya hadith palsu adalah termasuk di dalam hadith-hadith dhaif yang paling buruk.” [Lihat: al-Muqaddimah, 98]

Tambahan pula, hukum meriwayatkan hadis palsu adalah haram melainkan bagi menyatakan akan kepalsuannya dan akibatnya akan dicampakkan ke dalam neraka di akhirat kelak. Semoga Allah SWT memelihara lidah-lidah kita daripada berdusta di atas nama Nabi SAW.

Sempena kemasukan bulan Rejab ini, marilah sama-sama kita mempertingkatkan amalan baik kita dan semoga Allah SWT sentiasa memberi kita taufiq dan hidayah-Nya dalam setiap amalan yang kita lakukan agar ia tidak bercanggah dengan al-Quran dan juga sunnah Rasulullah SAW. Wallahua’lam.


Campuran Aloe Vera & Skrub Kopi Bantu HIjabi Kurangkan Wajah Berbelang Secara Semulajadi

Walaupun cuaca panas tetapi tidak menghalang hijabi untuk melakukan aktiviti luar. Ia boleh dilakukan tetapi perlu dibuat dengan lebih terkawal tanpa memudharatkan diri. Dan biasanya kita pasti akan terdedah dengan masalah sunburn akibat panacean cahaya matahari.

Hanya menggunakan bahan alami dan boleh digunakan tiga kali seminggu dan masalah sunburn atau wajah berbelang akan berkurangan.

TIP RINGKAS KURANGKAN SUNBURN SECARA SEMULAJADI


Muka Bertambah Kering, Rupanya pH Pencuci Muka Tak Seimbang. Ini Cara Uji pH Yang Betul Selamat Digunakan.

Sering terdengar apa itu pH wajah? dalam perawatan kulit, merujuk kepada tahap keasidan kulit anda. Skala pH berkisar dari 0 hingga 14, dan 7 dianggap neutral. Tingkat pH rata-rata kulit dikatakan 5. Kadar pH neutral bererti kulit itu sihat dan jika terlalu tinggi atau terlalu rendah bererti masalah bagi kesihatan kulit.

Mungkin anda sering mendengar cadangan untuk menjaga agar pH kulit wajah tetap seimbang. Nyatanya, kulit wajah memiliki kadar pH yang harus dijaga keseimbangannya agar tidak timbul pelbagai masalah kulit, seperti jerawat, kedutan di sekitar mata, kulit sensitif dan peradangan kulit. Jom, ketahui lebih lanjut tentang pH kulit wajah wanita dan cara menjaga keseimbangannya.

Potential hydrogen atau pH adalah ukuran yang digunakan untuk menunjukkan tingkat keasidan atau kealkalian kulit. Nilai pH diukur mulai dari 1-14. Angka 1-6 menunjukkan bahawa pH tergolong asid, pH neutral berada di angka 7, manakala angka 8-14 menunjukkan kadar pH tergolong sebagai basa.

Acid mantle adalah lapisan pelindung alami pada permukaan kulit yang terhasil dari minyak dan keringat. Acid mantle bekerja paling baik pada kadar pH normal iaitu di angka 5.5. Namun, untuk wanita dewasa, kondisi terbaik pH cenderung ke golongan asid, iaitu di kadar 4.2-5.6.

Acid mantle ini disimpan dari kelenjar minyak dan berperanan sebagai pelindung terhadap bakteria, virus, pencemaran, iritasi dan perkara-perkara lain yang boleh menembus kulit. Selain itu, acid mantle juga bermanfaat sebagai anti oksidan semulajadi, melindungi lapisan dalam kulit dari oksidasi, menyeimbangkan tingkat kelembapan, mencegah perkembangan bakteria dan menjaga keanjalan kulit.

Kadar pH kulit harus dijaga seimbang agar lapisan pelindung atau acid mantle dapat bekerja dengan optima, sehingga kulit tampak sihat, segar dan bercahaya. Namun, jika kadar pH terlalu basa, maka kulit boleh menjadi terlalu kering dan sensitif. Sedangkan jika kadar pH terlalu asid iaitu di bawah angka 4, maka boleh menyebabkan kulit meradang, timbul banyak jerawat, dan terasa perih saat disentuh.

Sebelum mengetahui cara menjaga keseimbangan pH kulit, anda perlu tahu perkara-perkara yang menyebabkan kadar pH jadi tidak seimbang:

Sebahagian sabun pembersih wajah mengandungi detejen alkali yang dapat meningkatkan kadar keasidan kulit. Apalagi jika anda sering menggunakan pembersih wajah yang kandungan alkali tinggi atau menggunakan sabun mandi untuk membersihkan wajah, maka keseimbangaan pH kulit anda boleh terganggu.

Proses penuaan juga turut mempengaruhi kepada tingkat keasidan kulit.

Jangan sembarangan melakukan perawatan pada wajah. Alih-alih mendapatkan kulit yang cantik, anda malah boleh mengacaukan tingkat keasidan kulit jika salah merawat wajah. Misalnya, mengaplikasikan masker yang dibuat dari lemon. Lemon memang dikenali akan manfaatnya untuk mencerahkan kulit. Namun nyatanya, tingkat keasidan lemon yang terlalu tinggi membuat pH kulit jadi tidak seimbang dan melemahkan pelindung kulit semulajadi. Begitu juga anda yang menggunakan serbuk penaik (baking soda) untuk eksfoliasi kulit. Serbuk penaik (baking soda) memiliki kadar pH yang jauh lebih tinggi daripada pH kulit yang normal. Jadi, ganti serbuk penaik (baking soda) dengan scrub gula untuk mengelupaskan kulit.

Ada beberapa cara yang boleh anda lakukan untuk menjaga pH kulit tetap seimbang, iaitu:

Jika kulit anda terasa kering dan sensitif, boleh jadi pertanda bahawa kadar pH anda sangat tinggi. Untuk menyeimbangkannya, gunakan produk pembersih wajah dengan pH neutral atau rendah. Pilih produk yang berbahan dasar minyak atau gel, dan hindari menggunakan sabun dengan pH yang tinggi.

Beraktiviti di luar setiap hari, membuat anda harus berhadapan dengan sinar matahari, pencemaran, udara, dan debu yang boleh membuat kulit menjadi kusam dan sensitif. Jadi, untuk melindungi kulit wajah dari perkara-perkara buruk dan radikal bebas, anda boleh memakan makanan antioksidan yang dapat membantu meminimakan kerosakan kulit. Jangan lupa juga untuk selalu gunakan tabir suria ketika ingin beraktiviti di luar.

Untuk produk perawatan wajah harian, seperti sabun pembersih wajah, toner, losyen dan lain-lain, pilihlah produk yang berbahan ringan, lembut, mengandung anti oksidan, dan tabir suria. Hindari sabun atau toner yang keras, mengandung pewangi, dan bahan-bahan alami yang terlalu asid atau basa.

Kajian di uji berdasarkan produk pilihan yang telah disiarkan di blog kecantikan insommia, Azahra Kamilia. Menggunakan pH strip untuk menguji pencuci muka yang terdapat di drugstore.

Hijabi ini juga mendapati ujian dengan menggunakan air biasa dengan air AQUA mempunyai perbezaan ketara

“Saya mengujinya dengan menggunakan air AQUA. Iya, air jenama AQUA. Saat saya mencuba menguji air paip rumah, pH-nya ternyata antara 5-6. Sementara air Aqua itu antara 6-7. Kerana lebih mendekati pH neutral, saya memakai AQUA untuk menguji 9 jenis sabun cuci muka dari drugstore.”

Caranya mudah sahaja, pertama campur air dengan cairan sabun cuci muka. Gaul rata dengan menggunakan sudu. Selepas itu celupkan pH strip selama beberapa saat hingga warnanya berubah.

Setelah itu, goyangkan pH strip sampai semua cairan yang melekat turun semua. Segera bandingkan dengan contoh list pH yang ada di tabung, kerana jika dibiarkan terlalu lama, pH strip akan mengering dan akan lebih sukar untuk mengenalpasti pH dari sabun pencuci muka.

Jika dilihat di senarai sabun pencuci muka jenama Korea yang pernah saya, julat pH di angka 9, data dari tahun 2016.  Ada kemungkinan bahawa kandungan dari sabun cuci muka ini berubah-rubah, Jadi mungkinkah ini yang membuat pH sabun cuci muka Innisfree jadi cukup ideal?

Berwarna pink ada julat 6-7.  Berita baik buat anda yang lebih suka beli pencuci muka bajet di drugstore!

Saya pakai Hadalabo setelah jenama ini dicadangkan dari beauty blogger.  Mereka pernah mengujinya di tahun 2015, julat pH adalah 5.5.  Bahkan setelah tahun 2017, pH ada di julat 5-6, perubahan yang tidak ketara.

Belum tentu satu jenama kadar pH-nya boleh sama, Kerana setelah dibuktikan, pH Pond’s warna ungu berada antara 8-9.

Jika anda lihat tututan pada produknya, Mineral Botanica mengatakan bahawa produk mereka pH seimbang. Setelah diuji, pH sabun cuci muka ini ada di julat 6-7.

sebetulnya lebih sesuai untuk yang kulit kering kerana pencuci ini sebenarnya menjadikan kulit menjadi tikar. Tapi ada di julat 5-6, maka sesuai juga dengan pH kulit wajah!

Keputusan di atas sebenarnya tidak boleh menjadi penanda aras jenama sabun pencuci muka A atau B itu lebih unggul dari yang lain. Hanya boleh jadi salah satu panduan ketika anda mencari pencuci muka yang sesuai. Sebaiknya cari yang pH masih di bawah basa dan sesuai dengan keperluan jenis kulit!


Terima Hidayah Pada Usia ‘Emas’, Margaret Gan Enggan Berlakon Jika Kena Buka Tudung!

Pelakon Veteran, Margaret Gan, yang akhirnya mendapat hidayah dan memeluk Islam di usia 79 tahun, menegaskan bahawa dia tidak akan sesekali melepaskan hijabnya demi memenuhi tuntutan watak lakonan.

Malah, menurutnya meskipun jarang berlakon ekoran terpaksa membataskan watak lakonan yang sesuai dengan imej sebagai seorang muslim, namun jadual harianya kekal padat.

“Jadual aktiviti saya boleh dikata tetap sibuk walaupun sekarang jarang berlakon kerana watak tidak sesuai. Sebagai orang Islam dan bertudung, saya memang menolak tawaran berlakon yang memerlukan saya tidak bertudung,” ujarnya.

Margaret berkata, dia tidak mempunyai sebarang masalah walaupun acapkali ditawarkan watak lakonan sama iaitu watak wanita Cina, namun dia tidak akan sesekali melepaskan hijabnya demi watak berkenaan.

“Tawaran berlakon itu masih lagi diterima, tapi ada juga yang menawarkan saya watak tidak bertudung. Jadi, tak bolehlah saya nak terima sebab saya dah beragama Islam dan bertudung. Saya pun tak akan sesekali membukanya (tudung).

Jelasnya lagi, dirinya yakin dan percaya dengan rezeki yang dikurniakan oleh Allah pasti tetap diperoleh tanpa perlu membuka tudung.

“Macam saya, pada usia ’emas’ begini Allah bukakan hati dengan hidayah hingga rela memeluk Islam. Jadi, saya amat bersyukur sekarang dan apa lagi yang saya mahu dalam hidup ini. Allah sudah berikan saya segala-galanya,” katanya lapor media tempatan.

Ketika ditanya berhubung sambutan Tahun Baru Cina yang diraikan baru-baru ini, Margaret menyatakan rasa teruja kerana tahun ini merupakan kali pertama dia meraikan sambutan Tahun Baharu Cina sebagai seorang Muslim

Disamping itu, selain rasa teruja dan gembira, Margaret juga menzahirkan rasa syukur kerana dia dapat memperbanyakkan amalam bersedekah semasa musim perayaan berkenaan.

“Saya gembira meraikan Tahun Baharu Cina setiap tahun kerana menghabiskan masa bersama keluarga. Cuma, kali ini saya lebih gembira kerana banyak bersedekah. Ia membuatkan saya sangat seronok dan tenang jiwa.

“Alhamdulillah, saya juga masih dianugerahkan Tuhan menjalani kehidupan seperti biasa dengan bahagia bersama anak, menantu dan cucu, selain kesihatan yang baik serta peluang terbabit dengan banyak aktiviti kebajikan dianjurkan persatuan-persatuan yang mengajak saya menyertainya,” ujarnya.

Mengulas lanjut berhubung perkembanganya sebagai seorang muslim, Margaret kini sudah mampu membaca Surah Al Fatihah secara hafazan, meskipun diusia emas menurutnya dia dapat menghafal surah tersebut dengan baik.

“Sekarang saya juga sudah hafal surah al Fatihah dan boleh membacanya dengan baik.

“Ia memudahkan saya dalam bersolat, selain anak juga ada menyediakan guru untuk mengajar saya mendalami agama Islam,” jelasnya.

Sekadar info, Margaret Tan memeluk agama Islam secara rasmi pada 15 Februari lalu, sekaligus menjadikan impian anak tunggalnya, Mohd Taufik Gan, untuk melihat dia memeluk agama Islam menjadi kenyataan, selepas sabar menunggu bertahun-tahun lamanya.


Lima Beradik Dapat ‘Rezeki’ Jadi Tetamu Allah!

“Labbaik Allahumma labbaik. Labbaika la syarika laka labbaik. Innal hamda wan ni’mata. Laka wal mulka la syarika lak.”

Apabila berkumandang sahaja kalimah ini di kaca televisyen mahupun corong-corong radio. Bermakna, musim haji bagi seluruh umat Islam telah tiba dan kita semua bakal menyambut Hari Raya Aidiladha atau Hari Raya Korban untuk meraikannya.

Terbaharu, rakyat Malaysia digemparkan dengan berita gembira apabila seramai lima beradik telah terpilih menjadi tetamu Allah bagi mengerjakan ibadah Haji pada tahun ini!

Lebih menarik lagi, apabila kelima-lima beradik ini tidak memotong barisan jemaah lain yang menunaikan haji menerusi Tabung Haji (TH). Tetapi sememangnya menerima jemputan muhasasah tanpa sebarang rayuan.

Perkara berkenaan dimaklumkan oleh, sahabat kepada ibu lima beradik berkenaan, yang dikenali sebagai Fauziah Jamil menerusi sebuah hantaran di laman Facebook miliknya sebelum tular hingga meraih perhatian ramai.

“Paling kecil umur 17 tahun bakal mengambil Sijil Pelajaran Malaysia (SPM) pada tahun ini. Manakala, dua orang lagi kakaknya masing-masing merupakan seorang engineer dan seorang doktor,” ujar Fauziah.

Tambahnya lagi, pada asalnya si adik tidak mendapat kelepasan dari pihak TH. Jadi, yang confirmed untuk berangkat ke Tanah suci cuma empat beradik.

Bagaimanapun, setibanya di parkir meletak kenderaan pada hari menghantar kakak di Hotel Movienpick Sepang, Si Adik menerima panggilan dari TH untuk melaksanakan ibadah berkenaan.

“Pergilah dia bawak diri tanpa beg keperluan. Orangnya sampai dulu, begnya kemudian.

“Seorang lagi menuntut di Universiti Malaya, tak lepas untuk pergi. Kalau tak enam beradik pergi tanah suci tunai Haji tahun ni. Seronok tengok adik beradik ni. Sejuk perut mak ayah,” katanya.

Menurut Fauziah, perkara ini bukan setakat ‘rezeki’ semata-mata. Malah, kesedaran dari mak ayah mereka yang berusaha mendaftarkan haji awal untuk anak-anak. Kesemua enam beradik berkenaan telah didaftarkan pada tahun 2008 oleh mak ayahnya.

Sehubungan itu, insaf melihat perkara ini Fauziah mendedahkan bahawa dia jua bingkas menguruskan akaun Haji anak-anaknya di Tabung Haji dan menyemak tarik anak-anaknya bakal dijemput menjadi tetamu Allah kelak.

“Harini saya ke TH uruskan pertukaran account anak. Bila semak tarikh anak pergi haji, Insyaallah akan pergi tahun 2047. Lama lagi. Kami daftarkan anak-anak tahun 2012.

“Kata staf kat kaunter tu, sekejap je nanti tu kak kena panggil. Ada jemaah yang meninggal, yang sakit. Saya pun angguk-angguk. Faham!

“Lepas tu kalau hari ni awak orang daftar untuk pergi haji, turn untuk pergi tahun 2156. Tu dia. Tinggal rangka je jawabnya. Hahaha. Kalau ada rezeki lebih, cepat-cepatlah pergi daftar haji. Semoga Allah permudah segala urusan sahabat-sahabat semua,” jelas Fauziah sambil berseloroh.


Rahsia Awet Muda Dengan Dapatkan Rawatan Suntikan Daripada Doktor Bertauliah

Pada hari ini, semakin ramai kaum wanita tidak kiralah muda atau tua yang mendapatkan rawatan estetika bagi menyerikan wajah. Iyelah, siapa yang tak nak cantik kan? Tapi ramai juga yang bernasib malang apabila mendapatkan suntikan daripada doktor yang tidak diiktiraf. Akibatnya, wajah pun jadi makin teruk. Sememangnya adalah sangat penting tau untuk mendapatkan rawatan daripada doktor yang bertauliah.

Pelanggan  perlulah tahu material yang digunakan sewaktu rawatan dan mereka kena  jujur dengan doktor. Lebih baik kita mendapatkan rawatan dengan doktor yang berkata ‘Anda harus tunggu beberapa tahun untuk menjalani rawatan ini’ daripada doktor yang cakap ‘ya’ terhadap semua perkara.

Seperti yang telah dikongsikan oleh pakar perubatan iaitu Dr Ma Purita Paz Lao (Dr Peachy) dan Dr Jaime Arzadon (Dr Bong) daripada Filipina, Professor Salvatore Piera Fundaro dan Dr Giovanni Salti daripada Itali pada satu sesi sembang santai yang diadakan oleh RELIFE, anak syarikat di bawah syarikat biopharmaceutical terunggul Itali, Menarini Group. Bertemakan “Bringing Together Science and Art To Create Beauty”, sememangnya perkongsian mereka sangat membuka mata!

Sejak beberapa tahun ini, Dr Peachy telah lihat banyak pelanggan yang dahulunya terdiri daripada golongan dewasa yang berusia, namun kini golongan muda juga turut mencubanya kerana apabila sudah mula bekerja, mereka sangat agresif dan perlu nampak cantik. Orang muda juga tidak lagi malu untuk ke pusat dermatalogi untuk tampil lagi cantik.

Dr Bong pula menjelaskan tujuan utama melakukan dermal fillers adalah bagi memahami konsep dengan mencari punca kepada masalah yang berlaku contohnya apa yang terjadi apabila kita dimamah usia?

Untuk menjadikan kulit lebih segar dan seperti baru, kita boleh melakukannya dengan dermal fillers. Suntikan ini sangat mudah, boleh dilakukan sewaktu anda sedang makan tengah hari ketika waktu pejabat. Sekejap sahaja! Itulah kelebihan asid hyaluronik.

Satu lagi kelebihannya adalah jika pelanggan tidak berpuas hati dengan prosedur, ianya boleh dikeluarkan semula. Proses ini dipanggil hyalurodinase. Seterusnya, asid hyaluronik ini menyerap air hidrofilik yang bersifat menyerap air. Ini membuatkan kulit kita lebih lembap dan segar.

Terdapat pelbagai jenis dermal fillers namun dilarang penggunaannya seperti silikon (bahan terlarang) dan collagen fillers yang sudah tidak popular kerana kesan sampingan dan alergi.

Menurut Dr Fundaro,terdapat perbezaan permintaan di antara orang Asia dah juga Eropah. Wajah orang Asia lebih lebar tetapi pendek namun kulitnya tebal. Permintaan utama orang Asia adalah untuk membentuk hidung dan dagu.

Bagi orang Eropah pula, mereka mahu membentuk semula tulang pipi mereka. Dermal fillers juga biasanya tahan bagi tempoh setahun atau lebih dan untuk orang Asia, sememangnya rawatan ini bertahan lama kerana ketebalan jenis kulit mereka.

Oh, begitu rupanya. Macam bestlah apa yag dikatakan ini. Lepas ni sis pun rasa nak cuba jugaklah! Ada sesiapa yang nak join sekali?


Kulit Gebu, Cerah & Glowing, Lelaki Ini Kongsi Rahsia Dia Guna Yogurt & Madu

Tidak kira wanita mahupun lelaki, semuanya mengidamkan kulit wajah yang gebu, cerah dan glowing. Maka sebab itulah ramai yang selektif dalam memilih produk perawatan kulit wajah. Malah ada yang sanggup mengeluarkan bajet yang tinggi setiap bulan semata-mata untuk membeli produk perawatan kulit wajah.

Sebenarnya kita boleh sahaja mengamalkan tip perawatan kulit wajah dengan menggunakan bahan-bahan semula jadi. Bukan tidak boleh menggunakan produk-produk perawatan wajah yang ada dijual di pasaran namun tidak salah mencuba perawatan kulit wajah menggunakan bahan-bahan semula jadi.

Cerahkan kulit wajah secara semula jadi. Boleh buat setiap hari petua ini kalau mahu kulit cerah dan kesan terbaik. Bahan-bahan yang digunakan pun tidak banyak dan biasanya ada sahaja di dapur.

BAHAN-BAHAN:
Yogurt perisa asli dan madu.
Yogurt 3 sudu dan 1 sudu madu.

CARA-CARA:
1.Gaulkan yogurt dengan madu sehingga rata.
2. kemudian sapu rata pada seluruh wajah.
3. Biarkan sehingga kering dalam 20 minit.
4, Bilas sehingga besih.

FUNGSI YOGURT DAN MADU:
*Melembabkan wajah
*Mencerahkan kulit
*Menanggalkan sel kulit mati
*Merawat kulit terbakar akibat sunburn
*Mengecutkan jerawat
*Memudarkan parut

HIJABISTA: Bahan-bahan semula jadi memang bagus untuk kulit wajah. Amalkan secara rutin dan anda akan nampak kesannya tanpa perlu risau tentang kesan sampingan.


Kini Berhijab, Hati Betty Rahmad Tersentuh Lepas Lihat Anak Mengaji & Pemergian Siti Sarah

Selebriti Betty Rahmad berkongsi khabar gembira apabila memaklumkan bahawa dia kini tampil dengan imej berhijab bersempena dengan keberkatan kedatangan Awal Muharam baru-baru ini.

Kongsi Betty atau nama sebenarnya Norsha Rahmad, hatinya mula tergerak untuk melakukan perubahan apabila melihat anaknya, Ardy Wira,2, sudah lancar mengaji Iqra tatkala dirinya yang sudah berusia masih merangkak-rangkak membaca al-Quran.

Adik kepada pelakon Datin Paduka Umie Aida dan Erma Fatima ini mula melatih diri dengan bangun tidur seawal pukul 4.30 pagi untuk mendirikan solat sunat tahajud, solat sunat taubat, berdoa dan mengaji di balkoni rumahnya selain turut menyertai kelas mengaji atas talian bersama ramai pelakon lain termasuklah Nabila Huda.

Setiap pagi, Betty membaca surah Ar-Rahman dan Al-Waqiah, namun terdapat satu ayat dalam kandungan surah Ar-Rahman yang benar-benar menjentik hatinya untuk melakukan suatu perubahan.

“Hati saya tersentak setiap kali membaca ayat ‘nikmat Tuhan mana yang engkau dustakan?’. Setiap pagi saya ulang membaca surah yang sama.

“Setiap hari saya terfikir, alhamdulillah syukur apa yang saya nak, semua Allah bagi. Suami baik dan penyayang, anak bijak dan bisnes yang masih berjalan pada waktu sukar begini sedangkan orang lain bergelut.

Selain itu, pemergian rakan artis Siti Sarah Raissuddin juga turut menjadi asbab buat dirinya untuk melakukan perubahan ke arah yang lebih baik.

“Masa arwah masih ada, saya ada pesan tudung jualannya. Waktu itu saya macam ada niat untuk bertudung tapi tak pakai lagi. Saya tunjuk kepada suami dan dia tanya dah nak bertudung ke tapi saya jawab belum lagi.

“Selepas arwah meninggal dunia, masa itu barulah saya putuskan untuk pakai tudung. Ketika membaca doa Awal Muharam, saya solat dan baca al-Quran bukan sebab sedih, takut atau susah. Tapi terlalu bersyukur dengan apa yang saya ada. Betapa sayangnya Allah kepada saya, semua urusan dipermudahkan, ada saja rezeki yang masuk,” jelasnya.

Dalam pada itu, kedua-dua orang kakaknya turut terharu dan sebak apabila Betty memberitahu khabar gembira itu buat mereka berdua menerusi sesi siaran langsung yang diadakan di laman sosialnya.


Gadis Ini Kongsi Cara Paling Berkesan Bagi Hilangkan Jerawat Halus, Parut & Kecilkan Pori Wajah

Bila muka naik jerawat mesti kita akan rasa geram je nak picit kan? Kadang-kadang sebab tak tahan sangat kita kan memicit jerawat itu hingga meninggalkan parut. Bila dah ada parut mesti rasa menyesalkan kerana muka sudah tidak selicin dulu. Oleh itu,mari kita ikuti tips yang dikongsi oleh pengguna Facebook, Munirah Aris untuk menyelesaikan masalah ini!

Untuk para hijabi yang mempunyai masalah yang sama, bolehlah mengikuti cara gadis ini untuk mendapatkan kulit yang flawless lagi glowing. Tak salah jika kita mencuba kan?


9 Makanan Ini Sinonim Bila Menjelang Raya, Elakkan Jika Mahu Pecahkan Lemak Degil Terkumpul Dalam Perut. Hijabi Patut Cuba Kalau Nak Terus Slim!

Siapa yang tak inginkan  perut flat macam model. Tetapi kita tahu  lemak di bahagian perut memang paling sukar untuk dihilangkan. Walaupun gigih bersenam dan mengamalkan tabiat pemakanan sihat, tetapi hasilnya tetap mengecewakan. Lemak di bahagian itu tetap ada dan sukar untuk dilenyapkan begitu sahaja. Hari raya paling sukar menolak makanan ini, cuba lihat pola pemakanan kita dan hindarinya supaya masalah ini tidak lagi membelengu kita.

Walaupun tahu salah satu punca hadirnya lemak adalah di bahagian abdomen adalah pengambilan air manis tetapi ia bagaikan diangin lalu. Tetapi jika anda benar-benar mahu untuk menghilangkan lemak di bahagian abdomen, perlu berhenti minum minuman ringan. Malah mereka minuman rendah kalori melambatkan metabolisma anda dan merangsang badan untuk mendapatkan lemak.

Apabila kita mengunyah gula-gula getah, otak dan perut kita menerima isyarat yang menyediakan ruang untuk kita merasai pelbagai hidangan enak. Tambahan pula gula-gula getah ini juga turut mencetuskan kelebihan pengeluaran asid perut, dan, hasilnya, anda berasa lapar.

Ingat: gula dan garam harus dihadkan kepada jumlah yang kecil, terutamanya jika kita mengalami tekanan darah tinggi. Bukan sahaja tinggi natrium makanan berbahaya kepada kesihatan tetapi mereka juga mengekalkan cecair yang menghalang anda daripada kehilangan lemak perut dengan berkesan.

Bukan rahsia bahawa makanan segera mengandungi terlalu banyak kalori yang boleh membawa pelbagai masalah kesihatan, tetapi jika itu tidak cukup meyakinkan untuk anda melepaskan makanan ini. Kena ingat sayangi perut kalau tak mahu mendatangkan kemudharatan pada perut.

Jika kita seorang peminat mayonis dan salad berasaskan mayonis-, maka kita perlu tahu bahawa berpakaian ini mengandungi sekurang-kurangnya 80% lemak. Pilihan terbaik adalah untuk menggantikan mayo untuk puri sayur-sayuran atau pes tomato semula jadi.

Kentang goreng, seperti mana-mana lain-lain makanan goreng, bekerja seperti span yang menyerap lemak tepu. Percaya atau tidak, tetapi lemak tepu sebenarnya boleh menjejaskan fungsi otak supaya ia tidak boleh berfikir dengan jelas tentang berapa banyak berat badan anda mendapat pada masa ini. Akibatnya, anda boleh makan sehingga 30 kentang tanpa menyedarinya.

Yang ini adalah cukup jelas, bukan? Makanan yang kaya dengan gula tidak dapat tidak menjadi lemak di bahagian abdomen, yang merupakan lemak yang paling berbahaya dalam badan anda.

Walaupun mereka yang bertubuh kurus boleh mempunyai perut yang agak kelihatan menggariskan disebabkan oleh makanan yang mencetuskan gas usus atau sakit perut. Jika ini adalah satu isu untuk anda, elakkan makanan itu dan fikir rutin senaman yang baik untuk mempercepatkan penghadaman anda.

Makanan yang mengandungi pengganti gula seperti polyalcohols, sebagai contoh, hanya berkesan untuk pesakit diabetes. Produk-produk ini bebas gula masih menyumbang kepada saiz perut anda.


Bella AlYahya Kongsi Video Petua Cantik Guna Tomato Untuk Kekal Awet Muda Seperti Arwah Umminya

Kesibukan bekerja kini menyebabkan kita tidak begitu mementingkan penjagaan kuit wajah. Akibatnya wajah akan menjadi kusam, tidak berseri hingga menyebabkan ada yang nampak lebih tua dari usia sebenar. Bagi pemilik jenama Bella Ammara, Syarifah Nabilla Al Yahya, atau dikenali Bella ini seorang yang begitu menjaga kecantikan kulit wajahnya.  Seperti orang lain dia juga pernah mengalami masalah jerawat tetapi pesanan arwah uminya supaya menjaga kulit wajah. Arwah ibunya merupakan sumber inspirasi untuknya mementingkan penjagaan wajah.

Menurut Bella walaupun usia umminya ketika itu sudah 40 tahun, tetapi ramai yang ingat dia adalah kakak. Bagi Bella lagi semua insan dilahirkan cantik tetapi cara pemakanan dan penjagaan kulit wajah memainkan peranan sangat penting.

Tambah Bella lagi jika seseorang itu memang cantik tetapi tidak jaga dari awal lama-lama kulit akan cepat berkedut, naik jeragat, jerawat dan banyak lagi masalah kulit lain. Apatah lagi faktor gaya hidup dan cuaca yang juga penyumbang kepada punca masalah kulit.

Justeru ibu muda ini menyarankan bagi mereka yang tidak ada masa boleh membuat ‘face spa’ di rumah dengan melakukan skrub menggunakan tomato. Skrub ini adalah untuk menghilangkan kotoran atau menanaggalkan sel kulit mati. Selain dibuat skrub, tomato juga boleh dimakan begitu sahaja.

Bella tidak lokek berkongsi cara membuat face mask menggunakan tomato di laman sosialnya. Tomato ini dicampur dengan madu atau minyak zaitun dan boleh juga dibuat dalam bentuk ais atau cara lain.

Dalam video yang ditonton 132K ini Bella menunjukkan cara paling senang dan murah untuk membuat paper face mask. Caranya hanya menggunakan kertas tisu dan tomato. Ini kerana bahagian tomato memang berair dan boleh terus sahaja sapu dan lekap pada wajah.

Cara ini sangat senang dan menurut Bella boleh dibuat ketika sedang melihat televisyen atau sebelum tidur. Hasilnya kulit akan jadi lembap dan licin. Dia juga turut berpesan kita kena rajin untuk mendapat kulit yang cantik. Dia juga menasihatkan agar membuat face mask ini sebulan sekali jika masa terluang.

Untuk pengetahuan Bella sekarang sedang mengandung anak keduanya yang dijangka akan dilahirkan tidak lama lagi. Selain rajin membuat face spa di rumah, Bella juga turut mengamalkan minum air kosong untuk menjaga kecantikan dirinya.


Disangka Hanya Gastrik, Wanita Ini Tak Sangka Menghidap Kanser Ovari Di Usia 18 Tahun

Didiagnos menghidap kanser ovari ketika berusia 18 tahun membuatkan Hafidzatul Hanis Abdul Razak,25, mengalami tekanan perasaan kerana terpaksa menangguhkan pengajiannya di universiti bersama teman-teman lain pada ketika itu.

Setelah tujuh tahun, Hanis kini sudah bebas kanser sepenuhnya dan telah pun mendirikan rumah tangga bersama suami tercinta, Haiqal Tajuddin dan dikurniakan seorang cahaya mata perempuan yang diberi nama Esra Nafeesa,1.

Tidak pernah mempersoalkan takdir Tuhan, Hanis telah berkongsikan bersama Hijabista mengenai perjalanannya melawan penyakit ini.

Saya mula didiagnos penyakit kanser pada umur 18 tahun iaitu tahun 2013, dan menjalani pembedahan buang sebelah ovari (kiri) kemudian diteruskan dengan rawatan kemoterapi. Simptom sebelum disahkan menghidap kanser adalah perut kembung selama 2 minggu, dalam tempoh tersebut sudah ke hospital 2 kali namun didiagnos gastrik. Sampailah ke minggu kedua apabila perut sangat kembung dan penuh hingga menolak organ hati dan dan membuatkan rasa ketat semasa bernafas.

Saya terus dikejarkan ke hospital dan menjalani pembedahan kecemasan selama enam jam sebelum doktor mendapati ovari sebelah kiri saya terbelit dan mengandungi hampir 10 liter cecair. Cecair tersebut dibawa ke pemeriksaan biopsi dan disahkan ia adalah sel kanser.

Disebabkan semasa pembedahan ovari tersebut telah pecah, cecair tersebut telah mula merebak ke bahagian organ lain terutama sekali hati. Justeru, seminggu selepas pembedahan saya terus dijadualkan rawatan kemoterapi untuk menghalang sel kanser terus merebak.

Sekarang, alhamdulillah sudah hampir 8 tahun bebas kanser dan menjalani pemeriksaan susulan di Hospital Ampang dua kali setahun untuk pemeriksaan darah tumor marker.

Perasaan seorang gadis berumur 18 tahun mendapat tahu yang dia menghidap kanser dan perlu berhenti sekejap urusan pembelajaran di universiti untuk menjalani rawatan.

Saya sangat susah untuk mengeksperesikan tangisan di hadapan keluarga, di saat doktor memberitahu perkara tersebut di hospital saya masih menyimpan air mata dan hanya menangis secara senyap di tempat duduk belakang kereta semasa perjalanan pulang dari hospital ke rumah di Teluk Intan. Perkara pertama yang saya amat sedih ialah terpaksa menangguh pembelajaran di universiti dan apa nasib saya selepas itu, terlantar di katil? Atau meneruskan sisa hidup berulang alik ke hospital untuk mendapatkan rawatan.

Selepas rawatan kemoterapi selesai, Alhamdulillah tiada kehadiran sel kanser di dalam organ badan saya sehingga sekarang. Saya menjalani kehidupan seperti biasa namun lebih berhati-hati dalam pemilihan diet di samping sentiasa mengawasi apa sahaja simptom pada badan yang mungkin disebabkan berulangnya kanser.

Doktor ada memberitahu peluang untuk berulang lagi masih ada kerana organ ovari melalui penghasilan sel yang aktif setiap bulan, dan sebab ini jugalah saya mengambil keputusan untuk berkahwin pada usia yang awal, untuk saya berjaya mempunyai anak sekurang-kurangnya satu kerana takut kanser berulang dan terpaksa membuang kedua-dua belah ovari.

Kanser mengajarkan saya pentingnya penjagaan emosi semasa menghadapi penyakit, terutama kanser. Kawan-kawan lain di wad yang sama dengan saya memberi pesan emosi yang kita lalui mempengaruhi rebakan kanser sel. Perlu sentiasa gembira dan positif semasa rawatan, in sha Allah ia dapat memudahkan proses rawatan kerana umum sudah tahu, rawatan kemoterapi memberi kesan yang agak menyakitkan pada badan tetapi perlu diteruskan untuk melawan kanser.

Saya agak kurang senang dengan pendapat yang mengatakan rawatan kemoterapi hanya menyakitkan lagi kondisi badan pesakit dan seterusnya dia perlu menjalani hidup yang selamanya melawan kanser.

Disebabkan pendapat seperti ini, ada pesakit yang tak mahu membuat rawatan kemoterapi/radioterapi dan sebagainya sebaliknya hanya terus menunggu perlahan-lahan sel kanser merebak dan meninggal. Walaupun ikhtiar rawatan kanser memberi kesan kepada badan, namun itu adalah cara yang boleh dijadikan ikhtiar kepada pesakit dan selepas itu baru lah boleh bertawakal dengan ketentuan-Nya.

Buat anda semua, teruskan rawatan dan jangan berputus asa. Tanamkan dalam minda walaupun sakit dan perlu menjalani rawatan, tetapi kita boleh menjalani rutin seperti biasa. Jika perlu rehat, teruskan rehat dan jika berkemampuan teruskan bergerak aktif dan tidak hanya memikirkan diri mempunyai penyakit. Yang paling penting adalah penjagaan emosi, bercakap dan berkongsi dengan keluarga dan rakan adalah sangat membantu proses penyembuhan.


Wajah Halus Sihat Dan Sempurna, Ini Kaedah Terbaik Untuk Hilangkan Blackhead Yang Mendalam

Blackhead? Setiap orang mempunyainya, bahkan mereka yang mempunyai kulit yang licin dan bebas dari cela. Kita semua bersalah kerana memicit liang pori berulang kali untuk melihat apa yang keluar (jika tidak, anda berbohong), tetapi masalahnya timbul apabila terdapat lebih daripada itu.

Apa yang anda lakukan apabila rutin penjagaan kulit biasa anda nampaknya tidak membantu? Sudah tentu, melabur dalam penghilang bintik hitam terbaik. Berbicara mengenai produk blackhead sebenar yang membantu menghilangkan kekotoran dan mencegah ia kembali. Bunyi seperti sesuatu yang anda perlukan?

Sama ada anda memakai solekan dengan kerap, liang pori anda mudah tersumbat, mempunyai jenis kulit berminyak, berjerawat atau hanya mempunyai bintik hitam lebih banyak daripada biasa, maka penghilang bintik hitam mungkin merupakan perkara yang anda hilang punca. Terutamanya jika anda ingin meningkatkan kekebalan kulit. Mungkin anda terfikir sudah memiliki produk penjagaan kulit yang terbaik tetapi, usaha untuk menghilangkan titik-titik hitam yang menjengkelkan dari kulit anda pasti akan menjadi usaha tambahan.

Di samping mencuci muka dengan pembersih terbaik, penghilang bintik hitam akan memastikan tidak ada kotoran yang hilang. Anggaplah ia sebagai langkah antara membersihkan wajah dan menyegarkan diri dengan toner, serum wajah dan pelembap. Rutin rawatan diri yang lebih panjang? Ya sudah pasti.

Sekiranya anda pernah mengalami salah satu blackhead yang berada dalam kedudukan yang dalam (atau yang tidak boleh dikeluarkan) atau berada di sana untuk sementara waktu dan kurang senang dimanipulasi sehingga tidak bergerak, maka perkara terbaik yang perlu dilakukan ialah mengukus wajah anda. Pukulan udara yang hangat dan basah akan membuka liang pori dan melembutkan kerana bintik hitam menjadikannya lebih mudah dikeluarkan. Sebaik sahaja anda mengukus wajah anda, gunakan alat pengekstrak dan mengelupas.

FOREO LUNA fofo Smart Facial Cleansing Brush

FOREO LUNA fofo adalah alat pembersih wajah pintar 2-in-1 yang kalis air sepenuhnya yang digabungkan dengan aplikasi yang direka khas untuk memberikan anda rutin penjagaan kulit yang disesuaikan untuk anda dan profil kulit anda yang unik. Bulu silikon bergetar semasa anda membersihkan, jadi sangat sesuai untuk menghilangkan kotoran yang terperangkap dalam liang.

Bioré Ultra Pore Strips

Jalur pori Bioré menghilangkan kotoran, minyak dan blakhead dengan cara yang berkesan dan selamat dengan bertindak sebagai magnet dan menempel pada kekotoran. Apabila digunakan seminggu sekali, ia akan membantu mengurangkan penampilan liang.

fresh Umbrian Clay Purifying Mask

Membantu membersihkan liang-liang kotoran dan puing-puing yang menyumbat liang, formula kaya mineral ini dibuat dengan tanah liat Umbria yang berusia berabad-abad yang membantu menyeimbangkan, membersihkan dan membersihkan.

Clinique Blackhead Solutions Cleanser

Pembersih Blackhead Solutions Clinique diperkaya dengan asid salisilik untuk membersihkan kulit sel kulit mati, sementara silika dan tanah liat kaolin membantu menghilangkan minyak dan serpihan kotoran. Ini telah dirumus khusus dengan menghilangkan blackhead dengan mensasarkan bahgian muka yang tepat.

Neutrogena Visibly Clear Spot Proofing Daily Wash

Blackhead diciptakan apabila pembentukan sebum dan kotoran bergabung, jadi menjaga kebersihan kulit anda adalah langkah pertama untuk mencegahnya. Pembersih tanpa minyak ini berfungsi untuk membantu membersihkan bintik-bintik dan melindungi daripada jerawat baru termasuk blackhead.

Paula’s Choice Skin Perfecting 2% BHA Liquid Exfoliant

Sesuai untuk kulit jenis rawan, berminyak atau gabungan, formula tidak kasar ini diikat dengan asid salisilik BHA untuk menghilangkan sel-sel kulit mati di permukaan kulit dan di dalam liang.

COSRX BHA Blackhead Power Liquid

Cecair ini adalah larutan pengelupasan yang disuntikkan dengan 4% BHA semula jadi (asid beta hidroksi) untuk membantu menghilangkan pori-pori dan mengurangkan pembentukan bintik hitam. Ia bebas dari paraben, pewarna tiruan, trietanolamin dan phthalein.

Dermalogica Blackhead Clearing Fizz Masque

Topeng berangin ini menggunakan formula aktif yang mengaktifkan semasa aplikasi, membantu membuka liang dan menguraikannya dari bintik hitam yang menyebabkan bakteria yang menumpuk.

L’Oréal Paris Pure Clay Blemish Rescue Face Mask

Melicinkan dengan mudah ke permukaan kulit, topeng ini sampai ke dalam liang pori untuk menghilangkan blackhead dan membuang bakteria, membantu mencegah jerawat di masa akan datang. Ia juga membantu menambah kelembapan penting untuk menghentikan kulit kering, meninggalkan wajah yang jelas, halus dan sihat. Sempurna.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Diet Hanya Makan Biskut & Senam Berlebihan, Cara Ini Boleh Buat Kita Cepat Tua. Baca Teguran Doktor Ini Ya!

Ramai antara kita yang cukup obses untuk cepat kurus. Macam-macam teknik digunakan untuk memastikan mereka mendapat berat idaman.

Namun cara yang digunakan ada kalanya terlampau ekstrem hingga boleh menyebabkan seseorang itu ditimpa sakit. Sudahnya keluar masuk hospital gara-gara terlalu obses untuk kuruskan badan.

Obses yang sebegini juga mendapat teguran daripada seorang doktor. Beliau turut bersetuju tidak ada guna strategi luaran semata-mata digunakan tanpa mengindahkan kecantikan dalaman hingga membawa padah.

Jom baca perkongsian daripada Doktor Hafiz Sulaiman atau melabel dirinya sebagai Pejuang Kesihatam ini yang boleh kita renungkan bersama.

Admin nak pesan, nak diet boleh tapi biarlah dengan cara yang betul dan disyorkan oleh pakar bertauliah.

Tidak salah kurus untuk cantik. Namun apabila strategi yang diguna pakai hanya mengambil kira kecantikan luaran tanpa menghiraukan kecantikan dalaman (kesihatan) mungkin membawa padah.

Obesiti bukan semata-mata penyakit berlebihan kalori. Ia adalah penyakit METABOLIK..penyakit ketidakseimbangan hormon…yang melibatkan craving yang sukar dikekang jika hanya mengawal kalori.

Pernah saya menemuramah pesakit obesiti. Beliau pernah turun 30kg dalam masa 5 bulan namun berat badannya kembali dengan mendadak lebih 40kg dalam masa 3-4 bulan.

Cara yang digunakannya ialah makan ubat kawal selera makan. Diet harian ialah biskut dan roti beberapa keping sahaja.. lepas tu bersenam habis-habisan.

Tahukah anda senaman berat jangka masa panjang meningkatkan radikal bebas (stres dalaman). Stres dalaman tinggi akan menyukarkan pengurangan berat badan..kita akan berada lama pada “fasa plateau”.

Kaedah ini bukan sahaja meningkatkan stres dalaman malahan boleh mempengaruhi mood dan juga tingkahlaku. Stres dalaman berlebihan merosakkan organ dalaman, mengurangkan tenaga badan dan memcepatkan penuaan.

Diet rendah kalori ini juga boleh “melambung anda ke laut” jika anda memilih makanan tidak berkualiti kurang nutrisi..percayalah..berat badan yang hilang itu akan datang balik dengan pantassnya ?

Pilih makanan padat nutrisi yang tidak meningkatkan malah mengurangkan stres dalaman… Makanan yang menenangkan dalaman ini bak menyimbah air pada kebakaran badan.

Insha Allah berat badan akan turun dengan automatiknya tanpa perlu bersenam atau berlapar.

Ikhlas,

Hafiz Sulaiman

-Pejuang Kesihatan-

SUMBER: HAFIZ SULAIMAN


Pegang Al-Quran & Handphone Ketika Solat Sebab Tak Hafal Banyak Surah, Ini Hukumnya

Mungkin bukan semua yang mampu menghafal surah-surah untuk dibaca dalam solat selain Surah Al-Fatihah. Namun bagi mereka yang tidak menghafal Surah-surah Lazim atau ayat-ayat Al-quran, bolehlah merujuk Al-quran dan handphone.

Membaca Surah Al Fatihah tidaklah menjadi satu masalah kepada kebanyakan kita ketika menjadi imam tetapi yang selalu kita risaukan ialah apabila mahu membaca ayat-ayat lain selepas Surah Al Fatihah.

Allah berfirman di dalam Al Quran:

فَاقْرَءُوا مَا تَيَسَّرَ مِنْهُ وَأَقِيمُوا الصَّلَاةَ

Maksudnya: “Maka bacalah apa-apa yang kamu mampu untuk membacanya (daripada al-Qur’an) dan laksanakanlah solat”

Surah al-Muzammil: 20

Maka membaca surah-surah yang mudah dan sudah dihafal itu bukanlah menjadi satu kesalahan sekalipun kita mengulang surah yang sama.

Maka timbul satu persoalan ketika Bulan Ramadan mengenai bacaan Al Quran dengan memegang mashaf ketika solat.

Hukumnya adalah harus melihat dan membaca al-Quran daripada mushaf dalam solat fardhu mahupun solat sunat, bahkan diwajibkan untuk melihat mushaf jika tidak menghafal surah al-Fatihah. Ini adalah pendapat dalam mazhab Imam Asy-Syafi’e dan Imam Ahmad Rahimahallah. Rujuk Al-Majmu’ Syarh al-Muhazzab (4/95)

Dinasihatkan bagi yang memegang handphone (telefon pintar) agar mengaktifkannya kepada mod penerbangan supaya ketika kita merujuk aplikasi Al Quran tidak di ganggu dengan deringan ataupun mana-mana mesej yang boleh menganggu kekhusyukan solat.


Nak Bibir ‘Pinky’ Macam Bayi, Jom Cuba Petua Ini. Mudah & Ringkas!

Setiap wanita tentunya mahu memiliki bibir yang sihat dan kemerah-merahan persis seorang bayi. Tetapi, ramai wanita mengalami masalah bibir yang hitam dan kering sehingga membuatkan mereka malu untuk berhadapan dengan orang ramai.

Pelbagai faktor yang menjadi punca bibir menjadi gelap dan hitam. Antarantya adalah kerap memakai gincu bibir, kurang minum air, terdedah kepada cahaya matahari dan banyak lagi sebabnya. Tentunya anda akan mencari pelbagai penyelesaian untuk menghilangkan masalah ini.

Tak perlu berhabis wang ringgit untuk mengatasi masalah ini. Hanya amalkan petua ini, pasti masalah anda selesai. Petua miliki bibir ‘pinky’ macam bayi ini dikongsi oleh Fahaniza Bakri menerusi akaun Facebooknya.

Berikut merupakan perkongsiannya. Selamat mencuba!

Bibir dah kusam kan, yela segala mak nenek lipstik kita dah letak ni. Kadang jadi gelap nampak lesu je bibir tu.

Tambah pulak sekarang musim panas, kurang minum air. Dah jadi kuping kering bibir tu. Kesian bibir, jangan pulak pegi kopek. Kang bertambah luka nanti.

Meh Kak Niza ajar buat lips scrub.Mudah sangat guna 3 bahan je.

Bahan yang mudah dapat kat dapur korang je ni.

Paling penting korang kena rajin la scrub baru bertambah suwitt nanti.


Untuk Ramadan Yang Telah Disia-siakan…… Menangislah….Deep Tazkirah Ustazah Dr Norhafizah Musa

Ramadan sudah sampai ke penghujungnya. Allahuakbar…begitu sayu sekali kerana Ramadan akan ‘pergi’ meninggalkan kita.

Peluang yang masih tersisa ini gunakanlah sebaik mungkin. Burulah Lailatul Qadar. Lajukan ‘pecutan’ untuk mengejar pahala.

Seperti yang dikongsikan oleh Ustazah Dr Norhafizah Musa ini, terasa begitu sayu sekali dan menyentuh jiwa.

DENGAN NAMA ALLAH YANG MAHA PENGASIH LAGI MAHA PENYAYANG

TAZKIRAH DARI HATI KE HATI USTAZAH DR NORHAFIZAH MUSA. *…… MENANGISLAH…….* Menangislah….menangislah
Di hujung Ramadan ini….
Tangisanlah menjadi penawar untuk penyakit hati…. Menangislah…….
Tangisan melembutkan hati yang keras….. Menangislah…..
Untuk hati yang belum bisa memaafkan…… Menangislah…..
Untuk hati yang belum redho…. Menangislah…..
Untuk hati yang belum bersyukur

Menangislah….
Hati yang masih lupa tujuan hidup…. Menangislah…
Hati yang sibuk dengan dunia….
Juga untuk hati yang dikecewakan manusia….
Mudah-mudahan jadi kaffarah yang sempurna….. Menangislah……
Untuk hati yang tidak pandai menyayangi dan menghargai ……. Menangislah…..
Mudah-mudahan dengan tangisan itu mata hati lebih jernih……. Menangislah
Untuk ramadhan yang telah disia-siakan…… Menangislah….
Mana tangisanmu untuk kematian yang semakin mendekat tapi bekalmu semakin menipis……. Menangislah…….
Untuk setiap tangisan yang tidak ada makna hanya kerana makhluk ……. Menangislah….
Untuk matamu yang kering tanpa airmata walau rukuk dan sujud di hadapan Allah…

Ya Allah berapa banyak tangisan yang akan menyelamatkan……
Dari jurang hina dan binasa…

Ya Rabb….
Kurniakan kami airmata yang Engkau redhoi…. Bersyukurlah……
Andai saat ini Allah datangkan jalan untuk menangis kerana kasihNYA kepada kita…….
Renung-renungkan.


Pengeluaran Duit Melalui Mesin ATM Tanpa Kad, Ini Langkah Mudah & Selamat

Enggan memiliki tunai di tangan tidak semestinya anda tidak perlu membawa kad ATM ke mana sahaja. Namun mungkin juga anda menghadapi situasi ini, kad tertinggal atau lupa dibawa.

Namun dalam kekalutan itu pasti ada penyelesaian. Adakah anda mengetahui bahawa pengeluaran duit melalui mesin ATM boleh dibuat tanpa menggunakan kad. Jangan risau, langkah ini selamat dan amat berguna ketika kecemasan.

Sebagai contohnya, hijabi yang hendak membeli-belah tetapi wang tunai tidak mencukupi dan kad bank anda tertinggal, kaedah ini boleh menyelamatkan anda. Perkhidmatan ini dikenali sebagai Cardless Withdrawal, jom hijabista kongsi maklumat lanjut tentang perkidmatan ini di Maybank dan cara membuat pengeluaran.

Maybank merupakan salah satu bank yang mempunyai perkhidmatan dimana membolehkan pelanggan Bank untuk melakukan pembayaran pindahan dana secara peribadi dan mudah.

Perkhidmatan Pengeluaran Tanpa Kad ini membolehkan pengguna Maybank2u untuk melakukan pemindahan dana ke mana-mana nombor telefon bimbit Malaysia. Setelah pemindahan selesai, penerima akan menerima kod selamat melalui SMS untuk melakukan transaksi pengeluaran tanpa kad di mana-mana Mesin ATM Maybank di Malaysia tanpa perlu kad ATM.

Perkara ini merupakan salah satu tindakan yang cepat dan mudah untuk mengirimkan dana secara tunai kepada keluarga dan rakan anda ketika mereka sangat memerlukan dan anda juga boleh menggunakan perkhidmatan ini untuk menghantar wang tunai kepada diri apabila setiap kali anda tidak mempunyai kad ATM anda.

Adakah ianya selamat untuk digunakan? Jawapannya ia SELAMAT. Mungkin anda masih ragu-ragu dengan perkhidmatan ini. Untuk menggunakan perkhidmatan ini pengguna perlu mengisikan maklumat butiran dan akan mendapat kod keselamatan dan limit transaksi yang ditetapkan hanya RM300 sahaja untuk setiap hari.

Cara Keluarkan Duit Di ATM Maybank Tanpa Guna Kad Bank

Ikut dua langkah penting ni:

Mula-mula pastikan ada Aplikasi Maybank2u seperti di bawah ini.2. Selepas itu tekan ikon ‘Mobile’ di penjuru kanan bawah.

3. Pilih transaksi ‘Cardless ATM Withdrawal’.

4. Isikan nama dan butiran seperti di bawah:

5. Selesai, boleh pilih berapa jumlah yang ingin dikeluarkan.

6. Anda akan menerima notifikasi seperti ini:

7. Setelah berada di ATM, boleh ikut 2 langkah mudah ini:

Wang tunai hanya akan dikeluarkan setelah berjaya mengesahkan ID transaksi dan kod pengeluaran. Manakala slip ATM akan dikeluarkan dengan perincian transaksi.

Catatan: Sekiranya berlaku kegagalan dan pertikaian transaksi. Aduan tersebut mesti datang dari siasatan lanjut Sender for Bank.

Maklumat Lanjut

SUMBER: Niagakini


Tak Mahu ‘Sentuh’ Instagram Ketika Bulan Ramadan, Laudya Cynthia Bella Serah Urusan Kepada Pekerja

Sebagai seorang selebriti yang memiliki lebih 35.8 juta pengikut di laman Instagram, pastinya akaun tersebut menjadi nadi dalam menjalankan perniagaan dan juga menjadi sumber kepada pendapatan.

Namun begitu ini bukan menjadi alasan untuk wanita cantik ini sibuk dengan aplikasi media sosial tersebut. Laudya Cynthia Bella mengumunkan di laman Instagramnya yang dia akan menyerahkan segala urusan berkenaan media sosial tersebut kepada para pekerjanya yang akan menjadi admin sepanjang bulan Ramadan.

Tulisnya pada ruangan kapsyen, “InsyaAllah, sepanjang Ramadan Instagram say aini akan dikendalikan oleh admin kumpulan. Jumpa anda semua nanti ya. Selamat beribah teman-temanku.”

Keputusan yang dibuat ini mungkin berkait rapat dengan pilihan untuk lebih mendekatkan diri kepada agama. Sementelah dia juga menitipkan sepotong ayat hadis tentang keberkatan bulan suci ini yang berbunyi, Rasulullah shallallahu ‘alaihi wa sallam: “Barangsiapa yang berpuasa pada bulan Ramadhan dengan penuh keimanan dan Ihtisab maka dosa-dosanya yang telah lalu akan diampuni.” (HR Imam Al Bukhari dan Imam Muslim)

Perkongsian pelakon yang popular menerusi filem Syurga Yang Tak Dirindukan ini menuai ribuan ujian daripada rakan selebriti dan juga pengikut Instagramnya. Ramai yang mendoakan agar segala urusan yang dilakukan oleh bekas isteri Engku Emran ini dipermudahkan dan mendapat keberkatan.

Jika dilihat pada hantaran di Instagramnya, Laudya antara selebriti Indonesia yang sangat aktif menggunakan media sosial tersebut. Bukan sekadar memuat naik perkembangan terkini dirinya, wanita cantik ini juga banyak melakukan kolaborasi bersama produk seperti kecantikan, fesyen dan banyak lagi.


Jodoh Yang Diatur Oleh Allah, Uniknya Kisah Cinta Ali bin Abi Thalib Dan Fatimah Az-Zahra

Sebelum mengatakan bahawa benar-benar sudah bersedia untuk berkahwin, ketahui serba sedikit tentang cinta dari kisah Ali bin Abu Thalib dan Fatimah Az- Zahra.

Sebuah kisah yang datangnya dari puteri Rasulullah, Fatimah Az-Zahra, dan Ali Bin Abi Talib, pintu hati Ali ‘diusik’ buat pertama kali saat Fatimah mengubati luka ayahnya, Muhammad SAW yang luka parah kerana berperang.

Dari situ, dia bertekad untuk melamar puteri Nabi. Lantas dengan tekun dia mengumpul wang untuk membeli mahar untuk menyunting Fatimah. Malangnya belum cukup wang Ali untuk mahar, sahabat Nabi, Abu Bakar sudah pun melamar Fatimah.

Hancur hati Ali, namun dia sedar diri kerana saingannya punya kualiti Iman dan Islam yang jauh lebih tinggi dari dirinya. Walau dikenal sebagai pahlawan Islam yang gagah berani, Ali dikenali sebagai orang yang miskin. Hidupnya dihabiskan untuk berdakwah di jalan Allah.

KEYAKINAN KEMBALI BERSINAR

Namun seakan mendung berarak lalu, keyakinan Ali kembali menyinar tatkala Fatimah menolak lamaran Abu Bakar. Namun sekali lagi keceriaan Ali hanya sementara apabila Umar bin Khatab meminang Fatimah. Ali hanya mampu pasrah kerana saingannya bukan calang-calang orang. Tapi takdir kembali berpihak kepadanya. Umar mengalami nasib serupa dengan Abu Bakar.

Tapi saat itu Ali belum berani untuk melamar Fatimah. Dia sedar dia hanya pemuda miskin. Bahkan harta yang dia miliki hanya ada satu set baju besi. Kepada Abu Bakar As-Siddiq, Ali mengatakan, “Wahai Abu Bakar, anda telah membuat hatiku goncang yang sebelumnya tenang. Anda telah mengingatkan sesuatu yang sudah kulupakan. Demi Allah, aku memang menghendaki Fatimah, tetapi yang menjadi penghalang satu-satunya bagiku ialah kerana aku tidak mempunyai apa-apa.”

Abu Bakar terharu dan mengatakan, “Wahai Ali, janganlah engkau berkata seperti itu. Bagi Allah dan Rasul-Nya, dunia dan seisinya ini hanyalah ibarat debu-debu bertaburan belaka!”

Mendengar jawaban Abu Bakar, kepercayaan diri Ali kembali muncul untuk melamar gadis pujaannya saat teman-temannya sudah mendorong agar Ali berani melamar Fatimah.

Dengan ragu-ragu dia menghadap Rasulullah. Dari hadis riwayat Ummu Salamah diceritakan bagaimana proses lamaran tersebut.

“Ketika itu kulihat wajah Rasulullah nampak berseri-seri. Sambil tersenyum baginda berkata kepada Ali bin Abi Talib, ‘Wahai Ali, apakah engkau mempunyai suatu bekal mas kawin?”

“Demi Allah,” jawab Ali bin Abi Talib dengan terus terang, “Engkau sendiri mengetahui bagaimana keadaanku, tak ada sesuatu tentang diriku yang tidak engkau ketahui. Aku tidak mempunyai apa-apa selain sebuah baju besi, sebilah pedang dan seekor unta.”

“Tentang pedangmu itu, engkau tetap memerlukannya untuk meneruskan perjuangan di jalan Allah. Dan untamu itu engkau juga perlu untuk keperluan mengambil air bagi keluargamu dan juga engkau memerlukannya dalam perjalanan jauh. Oleh kerana itu, aku hendak menikahkan engkau hanya atas dasar mas kawin sebuah baju besi sahaja. Aku menerima barang itu dari tanganmu. Wahai Ali, engkau wajib bergembira, sebab Allah sebenarnya sudah lebih dahulu menikahkan engkau di langit sebelum aku menikahkan engkau di bumi”. Demikianlah riwayat yang diceritakan Ummu Salamah r.a.

IJAB KABUL

Setelah segala-galanya siap, dengan perasaan puas dan hati gembira, dan disaksikan oleh para sahabat, Rasulullah mengucapkan kata-kata ijab kabul pernikahan puterinya.

“Bahawa sanya Allah SWT memerintahkan aku supaya menikahkan engkau Fatimah atas mas kawin 400 dirham (nilai sebuah baju besi). Mudah-mudahan engkau dapat menerima hal itu.”

Maka berkahwinlah Ali dengan Fatimah. Perkahwinan mereka penuh dengan hikmah walau diharungi kemiskinan. Bahkan disebutkan Rasulullah sangat terharu melihat tangan Fatimah yang kasar kerana menepung gandum untuk membantu suaminya.

Islam memandang perkahwinan sebagai sesuatu yang mulia. Mereka yang berkahwin dianggap sebagai telah menjalankan ibadah. Bahkan dalam hadis juga ada menyebutkan bahawa berkahwin itu menyempurnakan sebahagian agama.


Masker Popular Di India! Campuran Daun Neem, Kentang, Yogurt Mampu Atasi Segala Masalah Kulit

Daun Neem cukup dikenali di India atau Azadirachta indica ialah herba semulajadi yang berasal dari benua kecil India. Neem terkenal dengan sifat racun serangga dan racun perosak, tetapi tidak lama kemudian ia mendapat tempat di dunia kecantikan.

Sejak itu, semua orang cuba mendapatkannya! Setiap bahagian pokok neem, seperti daun, kulit kayu dan biji benih digunakan untuk pelbagai tujuan. Selain itu, minyak yang diekstrak daripada neem digunakan secara meluas untuk pelbagai tujuan kesihatan dan kecantikan. Neem telah didapati mempunyai kesan yang hebat pada rambut dan juga kulit, tetapi hari ini kita akan memberi tumpuan kepada manfaatnya pada kulit dan pelbagai masalah kulit.

Mari lihat cara menyediakan pelbagai jenis pek muka neem untuk pelbagai masalah kulit.

Anda perlu:

Cara membuat dan menggunakan:

Faedah:

Sifat antibakteria neem membantu dalam memerangi bakteria dan mengelakkan jerawat. Manakala daun tulsi adalah herba dengan ciri antimikrob, antikulat dan antibakteria ajaib yang bukan sahaja membantu mengecutkan jerawat tetapi juga membantu dalam menghilangkan parut jerawat.

Anda perlu:

Cara membuat dan menggunakan:

Faedah:

Jus neem dan kentang mempunyai khasiat perubatan yang membantu mencerahkan bintik-bintik gelap dan menghilangkan cela. Malah yogurt mengandungi acidophilus, unsur makrobiotik halus yang membantu menyegarkan kulit dan dengan itu membantu menghilangkan bintik-bintik gelap.

Anda perlu:

Cara membuat dan menggunakan:

Faedah:

Sifat pelembap jus daun pisang dan neem akan berfungsi dengan baik untuk kulit kering dan memastikan ia terhidrat untuk tempoh yang lebih lama. Gunakan setiap hari untuk mendapatkan kulit yang licin dan anjal.

Anda perlu:

Cara membuat dan menggunakan:

Faedah:

Anda perlu:

Cara membuat dan menggunakan:

Faedah:

Jus neem dan madu membantu dalam mencerahkan pigmentasi kulit memberikan rupa yang bercahaya. Tanah liat bentonit mempunyai kesan pengelupasan ringan yang membantu dalam membuang sel-sel mati dan serta-merta memberikan rupa berseri pada kulit anda.

Anda perlu:

Cara membuat dan menggunakan:

Anda perlu:

Cara membuat dan menggunakan:

Faedah:

‘Kesan penyejukan’ gel aloe vera bersama dengan sifat menenangkan neem dan air mawar adalah gabungan sempurna untuk membolehkan penyembuhan kulit. Selaran matahari dan ruam matahari biasanya dilihat semasa musim panas dan ubat ini dapat membantu anda dengan sempurna.

Anda perlu:

Cara membuat dan menggunakan:

Faedah:

Saponin, sebatian semula jadi dalam oat, bertindak sebagai pembersih semula jadi dan membantu dalam menghilangkan minyak dan kotoran yang menyumbat liang-liang. Ia mengelupas kulit dan membantu dalam membuang kulit mati. Skrub ini boleh membantu anda mencapai kulit licin lembut.

Anda perlu:

Cara membuat dan menggunakan:

Faedah:

Sifat pelembap betik dan neem akan membantu mencerahkan kulit anda dan menambah cahaya segera pada wajah. Kekayaan serbuk cendana mempunyai banyak sifat seperti anti-radang, bertindak sebagai astringen dan penghidratan yang membantu dalam pencerahan kulit.

Anda perlu:

Cara membuat dan menggunakan:

Faedah:

Asid ellagic dalam strawberi berfungsi melawan kerosakan kulit akibat sinaran UV dan enzim yang memusnahkan kolagen. Ini, seterusnya, membantu dalam mencegah pembentukan kedutan. Asid lemak dalam neem dan asid laktik dalam dadih merangsang pengeluaran kolagen dan membantu anda kelihatan lebih muda daripada usia anda.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Praktik 5 Cara MUDAH Untuk Tampil Menawan Tanpa SECALIT Solekan Pada WAJAH

Ada di antara kita yang bersolek untuk memberi fokus kepada bahagian yang cantik pada wajah tetapi ada di antara kita yang bersolek kerana terpaksa untuk menutup cela pada wajah.

Pasti terasa segan apabila wajah kita dipenuhi dengan parut jerawat atau jeragat hitam. Penyelesaian yang segera adalah dengan menutupnya dengan produk solekan. Ia tidak salah sama sekali namun sampai bila kita mahu bergantung kepada alat solek?

Apa kata cuba beberapa cara ini untuk mendapatkan kulit yang baik tanpa cela:

1. Gunakan pelembap ‘tinted’ yang mengandungi SPF

Gunakan pelembap ‘tinted’ ini berbanding ‘foundation’. Anda bukan sahaja melindungi kulit wajah malah ia memberi sedikit sentuhan rona serta melembapkan wajah anda.

2. Minum secawan Vitamin C panas

Minum secawan air panas bersama hirisan lemon segar. Ia mampu membuang radikal bebas dari tubuh badan anda, membuatkan kulit anda kekal sihat dan semakin baik.

3. ‘Toner’ tanpa alkohol

‘Toner’ tanpa alkohol yang baik selepas mencuci wajah adalah baik untuk menyamaratakan tona kulit wajah serta membuang lebihan produk solekan pada wajah ketika waktu pagi.

4. Lakukan pengelupasan dua kali seminggu

Gunakan sama ada produk pengelupasan atau campurkan sahaja satu sudu teh ‘baking soda’ dengan satu sudu teh air. Sapu perlahan-lahan pada wajah selama satu minit sebelum bilas dengan air sejuk dan keringkan.

5. Jangan sentuh wajah!

Berhenti menyentuh wajah anda sepanjang hari. Jangan picit atau mengopek jerawat anda dan tidak perlulah menarik atau memicit-micit wajah anda.

Cara di atas mampu memberi peluang kepada wajah anda untuk pulih dan bernafas dengan selesa. Ini hanya akan memberi kompleksi yang baik kepada wajah anda jesteru anda tidak perlu menempek produk solekan terlalu tebal. Selamat mencuba! – hb


Kucing Kencing Merata, Guna Serai Pun Salah Satu Cara Latih Si Bulu Membuang Di Tandas.

Bagi yang hobinya memelihara kucing pasti pening bila kucing kesayangan suka kencing merata-rata. Kalau bela seekor boleh tahan lagi, tapi kalau banyak, rumah pun dah berbau semacam. ini cara mudah untuk melatih kucing anda kencing di tandas.

Kucing Kencing Merata-rata. Ini Cara MUDAH latih kucing anda kencing di tandas yang ramai tak tahu. Sejak berpindah rumah empat bulan lalu, suami tiba-tiba ada hobi baru iaitu memelihara kucing. Mula-mula dia mengambil seekor kucing yang bernama Abu yang diberi secara percuma oleh salah seorang kenalan di laman sosial. Sejak itu suami dan anak-anak mula memberi perhatian dan manjakan Abu.

Ini pengalaman suami isteri minat membela si bulus. Semoga perkongsiaan ini memberi manfaat.

“Sejak berpindah rumah empat bulan lalu, suami tiba-tiba ada hobi baru iaitu memelihara kucing. Mula-mula dia mengambil seekor kucing yang bernama Abu yang diberi secara percuma oleh salah seorang kenalan di laman sosial. Sejak itu sumi dan anak-anak mula memberi perhatian dan manjakan Abu.

Saya jenis yang tak suka kucing sebabnya takut pada kucing tapi pasrah saja sebab suami dan anak-anak minat pada si bulus. Sebulan selepas itu tambah lagi seekor kucing yang diberi nama Loma dan dibeli oleh suami dengan harga RM 120. Bertambahlah kawan Abu dan saya yang memang tak suka kucing ni terpaksalah akur dengan minat mereka.
Paling sedih, masa Loma bunting dia mengalami keguguran dan anak-anak Loma seramai 5 ekor mati ketika dilahirkan. Ketika itu suami dan anak-anak memang sedih apatah lagi bila lihat Loma lemah. Selepas semingu barulah saya lihat Loma aktif semula seperti selalu.

Rupa-rupanya dalam diam suami beli seeokor lagi kucing dan kali ini diberi nama Ten Ten dengan harga RM 200. Maka bertambahlah lagi kucing peliharaan kami sebanyak 3 ekor. Walaupun saya jenis tak tahan bau busuk kucing tapi kena tahan juga. Sejak bela kucing ni anak-anak saya bukan main manja dengan haiwan kesayangan mereka.
Oklah disini saya nak berkongsi tip bagi mengelak kucing membuang air merata-rata di dalam rumah. Tips ini juga menjadi panduan dan juga pengetahuan buat saya begitu juga anda yang cukup bermanfaat…

1.Cuka

Jika anda terlihat tempat di mana kucing anda baru sahaja kencing, anda perlu membersihkannya segera. Kucing cenderung pergi ke tempat yang sama berulang-ulang kali, oleh itu anda perlu bertindak segera. Gunakan kain bersih untuk mengelap air kencing hingga kering. Setelah bersih, bilas dengan menggunakan sedikit air dan cuka. Cuka membantu menghilangkan bau yang tidak menyenangkan dan sangat berkesan menghilangkan bau dari air kencing kucing.

2.Toilet Training

Sediakan kawasan yang berpasir untuk kucing dan ajarkan mereka untuk menggunakannya dengan kerap. Kebanyakan kucing mempunyai kebolehan belajar dengan agak cepat.

3.Serai

Orang cakap bau serai adalah sejenis bau yang benar-benar tidak disukai oleh kucing. Anda boleh membeli beberapa produk berasaskan serai atau serai wangi di pasaraya berdekatan dan semburkan di kawasan di mana kucing sering kencing di dalam rumah ataupun anda boleh letakkan sahaja di tempat yang strategik seperti di dalam bilik atau di dapur.

Kredit:-Tambahcheese


Kurang Rasa Lapar Dan Cepat Kenyang. 3 Resipi Sunnah Nabi Berasaskan Barli, Bantu Sihatkan Badan

Barli adalah salah satu biji-bijian yang paling banyak dimakan dalam diet. Biji-bijian serbaguna ini mempunyai konsistensi yang agak kenyal dan rasa yang berkhasiat dapat melengkapkan banyak hidangan.

Ia juga kaya dengan banyak nutrien dan mengandungi beberapa manfaat kesihatan yang luar biasa, mulai dari pencernaan yang lebih baik dan penurunan berat badan hingga menurunkan kadar kolesterol dan jantung yang lebih sihat.

Barli boleh mengurangkan rasa lapar dan menimbulkan rasa kenyang, kedua-duanya boleh menyebabkan penurunan berat badan dari masa ke masa. Barli mengurangkan rasa lapar terutamanya kerana kandungan seratnya yang tinggi. Serat larut yang dikenali sebagai beta-glukan sangat membantu.

Ini kerana serat larut, seperti beta-glukan, cenderung membentuk zat seperti gel di usus anda, yang memperlambat pencernaan dan penyerapan nutrien. Serat larut, seperti beta-glukan, adalah jenis serat yang paling berkesan untuk mengurangkan selera makan dan pengambilan makanan

Jadi apa lagi jom cuba 3 menu hidangan hebat berkhasiat menggunakan barli yang boleh anda cuba di rumah perkongsian dari Pn Nur Hayati Azmi, Pakar Pemakanan (Dietitian).

Rujukan hadis:

Nabi Muhammad (SAW) mencadangkan Talbina atau bubur barli untuk menyembuhkan penyakit dan kemurungan hati. Diperbuat daripada barli, madu dan susu beliau bersabda “ianya dapat menghilangkan kemurungan dari hati pesakit, menghilangkan kemarahan daripadanya seperti mana kamu menghilangkan kotoran dari wajahmu”. (Ibn Maja)

Saiz Hidangan : 1

Bahan-Bahan:

Cara Memasak:

Nota: Tepung barli yang disarankan adalah tepung yang diperbuat daripada barli yang masih belum dikisar atau diproses.

Saiz hidangan : 2

Bahan A:

Bahan B:

Cara Memasak:

Nota: sebelum barli direbus, digalakkan untuk merendam barli selama 3 jam untuk memudahkan dan mempercepatkan proses merebus barli.

Rujukan hadis:

Anas bin Malik menyatakan bahawasanya seorang tukang jahit pernah menjemput Nabi (SAW) untuk menikmati hidangan. Dia menyediakan roti barli dan daging bersama labu. Nabi (SAW) dengan gembiranya memakan buah labu dari hidangan kari tersebut. (Bukhari, Muslim)

Saiz hidangan: 3-5

Bahan-bahan:

Bahan A

Cara Memasak:

SUMBER: Pn Nur Hayati Azmi, Pakar Pemakanan (Dietitian).


7 Serum Terbaik Untuk Kulit Kombinasi, Tambahan Yang Sempurna Dalam Rejim Penjagaan Kulit Anda

Boleh jadi rumit mempunyai kulit kombinasi. Di sesetengah tempat kering dan di tempat lain berminyak. Nasib baik, serum terbaik untuk kulit kombinasi ini memahami sepenuhnya.

Setiap orang mempunyai jenis kulit yang berbeza yang memerlukan produk yang berbeza dan bagus yang perlu dimasukkan dalam rejimen penjagaan kulit harian. Dan salah satu langkah rutin penjagaan kulit harian yang anda tidak boleh elakkan adalah menggunakan serum muka.

Ramai pakar penjagaan kulit mengatakan bahawa serum adalah pelembap baru. Diselitkan dengan kebaikan komponen berguna seperti asid hyaluronik, retinol dan vitamin C, terdapat serum muka yang tersedia untuk setiap jenis kulit, termasuk kulit kombinasi. Ia adalah tambahan yang sempurna kepada rejim penjagaan kulit anda untuk siang atau malam dan boleh juga jadikan kit solekan anda sebagai primer.

Mengekalkan dan menjaga kulit kombinasi agak sukar kerana ia adalah campuran kulit berminyak dan kering, dan itulah sebabnya anda perlu memilih produk dengan berhati-hati.

Serum yang sesuai untuk jenis kulit kombinasi akan membantu mengekalkan keseimbangan pH yang betul, mengawal pengeluaran sebum, serta menghidratkannya dengan cukup untuk mengelakkan kekeringan. Berikut adalah beberapa serum muka terbaik untuk jenis kulit kombinasi yang mesti anda pertimbangkan untuk tambah dalam rejim kecantikan anda.

Serum ini memberikan anda kulit segar yang sempurna dan cahaya berseri setiap hari. Padat dengan campuran retinoid terkapsul dan ekstrak retinol yang terbuka pada kulit anda semasa pemakaian dan memberikan kesan pencerahan kulit yang sempurna.

Produk ini sesuai untuk kulit kombinasi kerana ia tidak mengeringkan kulit dan tidak mempunyai kesan berminyak. Madu putih Hawaii, ekstrak kaktus, bisabolol dan halia menenangkan kulit, mengurangkan pigmentasi dan menggilap kulit anda untuk kesan bercahaya.

Ini adalah serum yang menenangkan kulit yang kaya dengan avokado dan ceramide yang akan membantu menenangkan kulit dan melembapkannya, mencegah kemerahan dan kerengsaan yang disebabkan oleh dehidrasi. Bahan semulajadi seperti susu beras, avokado dan ceramide adalah bahan penenang yang dapat mengurangkan sebarang tanda ruam atau jerawat pada kulit.

Serum muka oleh Alpha H ini mempunyai lapan bahan aktif, termasuk asid hyaluronik yang membantu mengekalkan kelembapan kulit, memberikan rupa yang gebu dan anjal, mengurangkan garis-garis halus dan kedutan serta membina kelembapan berpanjangan pada kulit.

Serum yang hebat untuk mencapai kulit yang kelihatan muda, serum ini menembusi permukaan kulit dan memberikannya penghidratan yang kuat. Produk ini juga bebas SLS dan paraben untuk kesesuaian yang lebih baik.

Ini adalah serum bertindak pantas yang sesuai untuk kulit kombinasi. Ia memberikan kesan segera dengan mentekstur semula kulit dan mencerahkan kulit selepas digunakan. Ia juga mengelupas kulit secara semula jadi, memberikan asas yang lebih licin.

Penggunaan serum ini dua kali sehari mengurangkan saiz liang-liang, meningkatkan keserian dan meningkatkan kelembapan dalam kulit. Ia datang dalam botol kaca yang mudah dikitar semula. Berkesan melawan garis-garis halus dan kedutan, Origins Ginzing Glow Brightening Serum sememangnya serum muka terbaik untuk kulit kombinasi yang boleh anda pertimbangkan untuk membeli.

Satu bentuk vitamin B3, niacinamide dalam serum ini membantu dalam mengurangkan kekusaman, kecacatan kulit, kekeringan dan kesesakan. Zink dalam serum ini membantu dalam mengawal aktiviti sebum dalam kulit. Gabungan ini menjadikan serum The Ordinary sebagai produk penjagaan kulit yang berguna untuk kulit kombinasi dan sensitif. Untuk hasil yang terbaik dan pantas, gunakan serum ini dua kali sehari sebelum menggunakan krim yang lebih berat dan biarkan ia meresap ke dalam kulit.

Serum ini terdiri daripada ekstrak botani seperti biji Parsley, Panthenol dan anggur, yang memberikan perlindungan lengkap daripada kerosakan. Semua bahan ini dicampur bersama membantu melindungi kulit, mencerahkan kulit, mengetatkan pori-pori, mengurangkan kemerahan dan menjernihkan kulit.

Asas aloe vera menjadikannya sangat baik untuk anda yang mempunyai kulit kombinasi dan sensitif. Vitamin berkuasa yang terdapat dalam serum melembapkan kulit untuk memastikan ia anjal, serta mengawal rembesan minyak.

Serum termaju ini diperkaya dengan kuasa dua antioksidan, asid ferulik tulen dan vitamin E tulen dan mempunyai asas yang sangat menenangkan yang serta-merta menenangkan kulit. Ia juga membentuk penghalang kulit pelindung terhadap semua faktor persekitaran dan mengekalkan kegatalan, ruam, jerawat, kemerahan dan keradangan.

Jika anda mempunyai kulit berjerawat, produk dari Lancome ini adalah serum muka terbaik untuk digunakan. Campuran kedua-dua antioksidan ini membantu mengurangkan tanda-tanda penuaan yang kelihatan seperti garis-garis halus dan kedutan dan akhirnya memberikan kulit yang kelihatan lebih sihat. Formula serum mudah diserap ke dalam kulit dengan bantuan beberapa tepukan semasa pemakaian.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Che Ta Kongsi Pantang Larang ‘Haram” Jangan Buat Pada Beg Tangan, Salah Satunya Elak Letak Bawah Lantai

Wanita dan beg tangan memang sukar untuk dipisahkan. Malah tidak lengkap penampilan seseorang itu tanpa adanya beg tangan yang jadi peneman setia setiap wanita. Namun begitu setiap beg tangan itu tidak kira kecil atau besar ada pantang lantang tersendiri. Menurut selebriti popular yang sentiasa bergaya ‘on point’ Rozita Che Wan berkongsi tip pantang larang yang tak boleh dibuat pada beg tangan kita.

Posting ini dimuat turun adalah rentetan dari perkongsian terdahulu iaitu tip bagaimana mahu memilih beg tangan bersesuaian bagi seseorang wanita itu.

Menurut Che Ta juga tip yang diberikan ini ini nampak tidak begitu penting tetapi sebenarnya menjadi panduan kepada wanita di luar sana berdasarkan pengalamannya yang memang sinonim bergaya dengan beg.

Jika dilihat wanita tinggi lampai ini cukup bijak mix and match busana dengan beg yang digayakan mengikut majlis dihadiri.

PANTANG LARANG YG “HARAM” DIBUAT KEPADA HANDBAG KITA!

1. HARAM SIMPAN HANDBAG DALAM PLASTIK!

Beg sampah.. Beg plastic jenama Nobita ke, yg dpt dari supermarket tu ke.. NO NO NO… NO WAY! Tau x sbb apa? Sbb, beg plastik akan memerangkap lembapan.. Ini blh mengakibatkan kulat! Takkan nk pakai handbag yg berkulat kan? Eeww..

2. JGN SESEKALI MELETAKKAN HANDBAG DI BWH LANTAI…

Ini bukan isu merendahkan martabat handbag uolls.. Tp ini isu kebersihan! Lantai tu, kita blom tau lg apa jenis kuman/bakteria yg ada.. Mungkin bakteria plg berbahaya sdg bergolek-golek keriangan kt situ.. Takut2 nnt, ia melekat pada handbag uolls.. Seterusnya mampu menjangkiti uolls sekeluarga!

3. JGN HANDBAG DIBIARKAN KOSONG

Hati kalau x diisi dgn iman pasti rapuh.. Sama juga handbag..Jgn sesekali simpan dlm keadaan handbag kosong.. Letakkan suratkhabar, atau bahan2 asal yg ada dlm handbag masa uolls baru beli.. Ini bg mengekalkan handbag pada bentuk asal dan kekal nmpk seperti baru!

4. ELAKKAN HANDBAG TERKENA MATAHARI UTK TEMPOH LAMA

Kulit handbag kita bkn mcm kulit kita.. Mereka x perlukan Vitamin C! Kalau dibiarkan terdedah pada matahari/cahaya secara terus menerus, mampu memudarkan warna handbag.. Rugi sgt nnt.. Dah pudar, malu lah nk tunjuk kat orang.. Kan? Huhuhu…

5. HANDBAG SAMA WARNA, FABRIK LAIN2…

Uolls kena kenal jenis handbag uolls ok! Kena tahu.. Leather ke.. Pvc ke.. PU ke.. Kena ambil tahu.. Very important.. Sebabnya.. Setiap jenis material ni, memerlukan penjagaan yg berbeza.. Tak boleh dilayan sama semuanya.. Ada yg memerlukan extra care.. Ada yg perlu dicuci.. Ada juga yg jenis manja.. Ada juga yg jenis x perlukan perhatian sgt.. Jadi JANGAN layan semuanya sama.. Ok?

6. PEGANG HANDBAG DGN TANGAN KOTOR

Mmg betul.. Ni handbag uolls.. Nk pegang mcm mana pun.. Terpulang pada uolls.. Tp my advice.. Pegang dgn tangan bersih.. Sbb, kita mesti taknak bakteria berkumpul di handbag kita, btl tak? Nanti bakteria2 tu berjumpa, berkawan, lepas tu bergabung, blh menghasilkan satu kumpulan bakteria yg ganas! Kalau ada anak kecil, baby tu main gigit2 pula handbag kita, ahh sudah! .

7. JANGAN BIARKAN HANDBAG TAK BERTUTUP…

Org perempuan, handbag beli banyak2.. Lepas tu terbiar jer.. Uolls kena simpan dalam kain pelindung.. Biasanya dpt sekali masa beli handbag.. Pastikan bertutup (Jgn tutup dgn plastic).. Ini utk mengelakkan handbag tu dari berhabuk dan debu bermastautin di luar dan dalam handbag kita… Dan juga utk elakkan dari dicakar kucing!

Sebelum itu Che Ta juga turut berkongsi memilih beg tangan yang ramai tak tahu, juga berdasarkan pengalamannya sebelum ini.

6 TIPS MEMILIH HANDBAG YG RAMAI ORG TAK TAHU!

Harini, i nk share dgn uolls tips2 plg penting, bila nk membeli handbag.. Tips ni i ambil dari pengalaman sndiri tau..

1. MAJLIS
Uolls semua kna tahu, bag ni nk guna utk majlis apa, atau nk bawa ke mana.. Bkn apa, takut x sesuai.. Kalau ke wedding, majlis harijadi atau keluar brjalan-jalan, pilih yg sedikit elegan dan brkulit lebih lembut.. Warna2 yg sesuai spt hitam, hijau, warna nude atau yg sesuai mengikut tema and baju uolls…

2. WARNA
Hitam, nude dan coklat adalah warna plg ‘universal’ dan plg sng match dgn byk baju.. Tp kalau nak kelainan, blh pilih warna spt hijau, pink atau warna2 terang.. I sendiri, suka warna2 yg simple.. Kdg2 je guna warna meriah2 ni.. Hehe...

3. BENTUK BADAN
Yg ni sgt penting.. Handbag cantik tp klau x kena dgn bentuk bdn, x jadi jgak! Kalau 6 kaki ke bwh, disarankan gna handbag yg x trlalu besar.. Takut nnt nmpk mcm bwk peti ice pulak.. Hehe.. Besar sedikit tak mengap, tp jgn ‘oversize’! Yg tinggi pulak, jgn guna handbag yg trlalu kecil tau..

4. HARGA
Penting ikut kemampuan.. Mmg lah, best kan kalau blh pakai LV, Chanel, Bottega dan semua brand2 ganas tu.. Tp, byk jugak brand yg baru dan kurang terkenal, tetapi ada kualiti yg sgt baik.. .

5. KUALITI
Yg mahal, tak semestinya bagus.. Yg bagus, tak semestinya mahal.. Kan? Jadi penting utk uolls pilih kualiti.. Tgk cara jahitan, tgk material yg digunakan.. Yg penting, baca review dan testimoni berkenaan jenama/model handbag tersebut…

6. DESIGN HANDBAG
Inilah faktor plg utama sebenarnya.. Sbb benda pertama yg kita nmpk adalah, design bag itu sendiri.. Betul tak? So sgt penting uolls pilih design yg trendy, modern dan evergreen.. Supaya blh guna utk tempoh yg lama, dan tak nmpk ketinggalan.. .

Nyata perkongsian dari Che Ta ini mendapat respon baik dari netizen. Rata-rata berterima kasih atas tip berguna yang diberikan ini.


Tiada Keajaiban Dalam Hal Kulit, Hanya Disiplin. Pakar Dedah Rahsia Kulit Anne Hathaway Di Usia Awal 40

Anda tidak boleh memutarkan masa, tetapi anda boleh menua dengan baik dan pelakon senarai A ini melakukannya dengan penuh percaya diri. Pakar kecantikan Anne Hathaway, SU-MAN, berkongsi nasihat yang dicarinya untuk kulit segar, cerah dan berseri pada sebarang umur.

Apabila Anne Hathaway mengambil tempat duduknya di barisan hadapan di pertunjukan fesyen SS23 Michael Kors, keseluruhan penampilannya menyalurkan Andrea Sachs, watak ikonik yang dihidupkannya dalam The Devil Wears Prada.  Tetapi ia bukan hanya kerana Hathaway memakai pakaian yang sangat mirip dengan rupa yang dipakainya dalam filem itu.

Malah yang menjadi perhatian kulit porselinnya yang sempurna membuatkan anda tertanya-tanya sama ada dia telah melakukan Dorian Grey dan mengunci lukisan dirinya di loteng.  Seolah-olah sudah sebulan penggambaran filem itu, bukan 17 tahun.

“Anne sangat berdisiplin dalam hal kulitnya,” kata Su-Man, seorang pakar wajah selebriti terkenal yang telah menganggap Hathaway sebagai pelanggan selama bertahun-tahun.  Berita baiknya? Beberapa godaman orang dalam industri ini sangat mudah untuk dikuasai.

Di sini, Su-Man berkongsi enam pelajaran pentingnya untuk mencapai kulit yang muda dan terpelihara dengan cantik persis selebriti ini yang tidak makan usia.

ARTIKEL BERKAITAN: “Tak Pernah Guna Botox Sehingga Hari Ini..” Jenifer Lopez Dedah Rahsia Kulit Awek Muda

Urut semasa anda membersihkan

“Masukkan urutan muka harian ke dalam rejimen penjagaan kulit anda.  Ia boleh jadi mengambil sedikit masa anda, hanya dua setengah minit pada waktu pagi dan dua setengah minit lagi pada waktu petang.  Jika anda mempunyai masa, anda boleh menggunakan minyak sebelum mengurut, tetapi saya suka melakukannya semasa saya membersihkan.

Tekstur pembersih anda juga penting, ia perlu meluncur ke atas kulit tanpa menyeret.  Gunakan gua sha untuk rejim ini, kemudian bilas dan ikuti dengan toner, serum, krim mata dan urutan terakhir semasa menggunakan pelembap.

Kunci untuk kelihatan hebat adalah pergerakan.  Ia adalah salah satu cara yang paling berkuasa untuk memulihkan dan menyembuhkan badan anda.  Ia bukan hanya tentang kalori, keseimbangan pergerakan dan merangsang fisiologi kita.  Aktiviti fizikal boleh mengurangkan penyakit kronik, penuaan, tetapi ia juga membantu meningkatkan kesihatan fizikal dan mental serta kesejahteraan umum.  Lakukan apa sahaja aktiviti pengerakkan yang membuatkan anda berasa baik.

Untuk mencerahkan dan memperbaharui kulit, gunakan pengelupasan untuk membuang sel kulit mati dan sapukan toner dan serum sebelum menutupnya dengan topeng lembaran penghidratan.  Kemudian, tunggu 15 minit sebelum menanggalkan topeng dan sapukan krim mata dan pelembap.  Lakukan ini sekurang-kurangnya sekali seminggu.  Lakukan rutin ini dua kali seminggu kerana dan semakin meningkat usia anda, semakin anda perlu menjaga kulit anda.

Anda tidak perlu mengelak dari matahari untuk mempunyai kulit yang sempurna.  Kita memerlukan matahari, tidak kurang kerana ia menggembirakan kita.  Pilih masa yang anda habiskan di bawah sinar matahari dengan berhati-hati dan sentiasa memakai SPF, Sue Man mengesyorkan SPF30. Jangan lupa kulit di bawah leher anda juga: meletakkan SPF anda ke dada dan bahagian atas tangan adalah penting.

Ramai orang membuat kesilapan dengan menutup muka sebelum tidur.  Anda mahu bersinar dan keluar, bukan bersinar dan tidur!  Topeng lebaran adalah yang terbaik pada waktu pagi, apabila anda ingin meninggalkan rumah dengan penampilan terbaik, gabungkannya dengan urutan muka untuk membangunkan kulit yang lesu dan mengurangkan bengkak.

Konsistensi adalah penting jika anda mahukan kulit yang cantik lebih lama.  Anda tidak boleh mengharapkan untuk bersenam sebulan sekali dan berasa hebat, bukan?  Perkara yang sama berlaku untuk kulit.  Anda mendapat apa yang anda masukkan dan sedikit penjagaan setiap hari akan membuat semua perbezaan.  Tiada keajaiban dalam hal kulit, hanya disiplin.


Kulit Anjal, Muda & Glowing, Wanita Ini Amalkan Jamu DIY Guna Bahan Asas Bunga Mawar & Daun Inai

Ada wanita beranggapan cantik itu perlu ditonjolkan melalui penampilan diri namun ada pula bersetuju ia lebih kepada memiliki kesihatan terbaik luaran dan dalaman.

Ternyata wanita lebih peka dan arif dalam aspek ini apabila ramai yang mengimpikan untuk memiliki kecantikan wajah juga bentuk tubuh menawan walaupun selepas berkahwin dan memiliki cahaya mata.

Percaya atau tidak, jamu tradisional mempunyai khasiat tersendiri namun perlu diketahui ramuan yang terkandung di dalamnya.

Rahsia orang lama dulu menjaga kecantikan mereka adalah dengan mengamalkan jamu bunga mawar. Bunga mawar digunakan untuk kecantikan sama ada diminum, di makan kelopaknya, atau dijadikan formula untuk kecantikan kulit wajah dan badan.

Jadi tidak hairanlah, kenapa bunga mawar terkenal di serata pelusuk dunia. Jamu ini mudah dan sangat istimewa. Saya amal dari zaman muda lagi. Cara pengambilan seminggu 2-3 kali.

Minum sebelum makan waktu pagi dan malam sebelum tidur sambil NIAT baik-baik.

BAHAN-BAHAN:
7 kuntum bunga mawar
1-2 Segenggam daun inai

Keduanya di basuh.

9 biji buah pelaga

1 sudu besar bunga cengkih

CARA MASAK JAMU:

1. Rebus bersama 500 ml air sampai mendidih.
2. Tapis airnya. Tambah 30-50 ml madu.
3. Kacau sebati.
4. Tuang dalam cawan boleh perah lemon dan minum.
5. Lebihan simpan dalam peti ais.

KELEBAIKAN JAMU AIR MAWAR:

MEMBUAT KULIT MUDA & SIHAT

*Kelopak mawar kaya dengan antiseptik, anti-bakteria, anti-radang, dan sifat anti-oksidatif.

*Ia bagus untuk membantu menyembuhkan pelbagai masalah kulit seperti berjerawat, kering serta berminyak.

*Ia memberikan kelembapan kepada kulit, dan kulit juga menjadi lebih lembut, licin, berseri dan kesihatan muda.

ANTI-PENUAAN

*Ia kaya dengan vitamin A dan Vitamin E. Dengan antioksidannya ia mampu membantu melewatkan proses penuaan dimana ia juga membantu mengurangkan kecutkan dna garis halus.

*Antioksida yang tinggi membantu membatasi radikal bebas yang merosakkan kulit, sekaligus melambatkan penuaan.

*Sebagai anti-alergi yang berkesan.

*Baik Untuk Wanita yang alami masalah senggugut

MENINGKATKAN SISTEM IMUN

*Sumber vitamin C yang baik membantu meningkatkan daya imuniti tubuh anda. Seterusnya, melindungi anda daripada pelbagai keadaan kesihatan dan memerangi jangkitan dengan cara yang lebih baik.

*Mengubati sakit tekak dan resdung

*Kandungan vitamin C membantu dalam memberi kelegaan dari sakit tekak, hidung berair dan sejuk badan.

MEMBANTU PROSES PENCERNAAN

*Asid organik dalam kelopak mawar meningkatkan daya pencernaan. Semakin kuatnya sistem penghadaman anda, semakin selamat saluran gastrousus anda daripada penyakit dan jangkitan.

*Ia juga membantu menyingkirkan sisa dan toksin dan membantu usus lebih sihat. Ia Di samping itu, ia juga membantu proses pertumbuhan bakteria baik di usus anda.

*Rawatan untuk sembelit dan cirit-birit

*Mengekalkan Kesihatan Saluran Kencing

MELEGAKAN TEKANAN

*Jamu ini membantu mengurangkan tekanan anda selepas satu hari yang panjang. Ya! Ia mempunyai kesan positif untuk mengimbangi tekanan dengan menenangkan sistem saraf anda.

*Membantu Mengurangkan Berat

*Mewangikan badan

Bestkan manfaat jamu ni. Sangat mudah untuk di masak. Konsisten minum jamu ni wajah pun jadi pinkish semulajadi. Pastikan mawar yang di petik di rumah jangan yang beli dekat florist. Kang tak pasal jadi racun.


Warna Asas Semakin Gelap Selepas Aplikasi. Tiada Masalah Dengan 48 Tona Foundation Terbaharu Ini

Pencarian foundation yang sempurna boleh memakan masa berbulan-bulan dan ratusan ringgit. Formula yang kelihatan hebat di kedai mungkin tidak tahan dengan perubahan cuaca. Jangan sekali-kali biarkan drama yang tidak berkesudahan untuk mencari warna yang tepat terutamanya kerana kulit anda berubah warna sepanjang tahun.

Oleh itu, jika asas yang sempurna menjadikan warna jingga pada kulit anda sepanjang hari, anda mungkin tergoda untuk membuang botol ke luar tingkap dan pasrah sepenuhnya. Terdapat beberapa sebab solekan menjadi gelap dan anda harus memahami faktor-faktor ini boleh jadi dapat membantu anda merancang apa yang perlu dilakukan seterusnya.

Tidak cukup dengan meletakkan sebotol foundation ke wajah anda dan berharap itu pilihan yang terbaik. Walaupun warna kelihatan hilang di kulit anda di kaunter solekan, ia mungkin kelihatan agak terang dalam cahaya semula jadi.

Kadang-kadang masalahnya bukan kerana asasnya berubah warna. Produk mungkin merupakan warna yang salah sejak awal, mewujudkan ilusi perubahan warna dalam cahaya yang berbeza. Sentiasa periksa landasan anda dengan cahaya semula jadi, kerana sinar matahari yang terang sering kali menunjukkan warna oren.

Sekiranya kulit berminyak, asas mungkin meluncur di wajah anda, mewujudkan gumpalan warna gelap di sebelah warna kulit semula jadi yang lebih terang. Kadang-kadang, sebum sebenarnya mengubah formula kimia asas, menjadikannya kelihatan oren bahkan kelabu.

Untuk mengelakkan senario ini, pilih foundation yang dibuat khusus untuk kulit berminyak. Gunakan kertas pelindung sepanjang hari dan sapukan serbuk yang ditekan ke kawasan berminyak untuk mendapatkan sentuhan cepat. Primer yang betul juga dapat membantu asas anda melekat pada kulit malah dapat mengatasi minyak berlebihan.

Sebab yang paling biasa untuk asas menjadi oren ialah solekan teroksidasi pada kulit anda. Reaksi kimia ini berlaku apabila pH berubah sedikit sebagai tindak balas terhadap perubahan cuaca, kelembapan, atau pH kulit anda.

Tidak ada cara untuk memberitahu asas mana yang akan mengoksidasi, jadi anda perlu bijak untuk menguji sampel selama satu atau dua hari sebelum melabur wang dalam formula baru yang mahal. Pastikan memakai produk dalam keadaan yang sama seperti yang anda lakukan dalam kehidupan seharian. Asas mungkin kelihatan normal dalam iklim dalaman yang terkawal tetapi mula mengoksidasi ketika anda berada di bawah terik matahari.

SEPHORA COLLECTION, penjagaan kulit-kulit generasi berikutnya yang difokuskan untuk membantu anda mencapai kulit terbaik dengan serta-merta, sepanjang hari dan hari-hari yang mendatang!

Multitasker hebat ini menggabungkan solekan dan penjagaan kulit yang terbaik, anda boleh menantikan warna kulit yang lebih sekata dan cahaya yang terang dari dalam walaupun tanpa sedikit solekan kerana 31% wanita mempunyai kulit yang lebih sekata sementara 38% daripada mereka mempunyai cahaya bersinar hanya selepas 28 hari.